text:
Agoo
Ti agoo, wenno makunkuna pay iti ago-o, agoho, aroo, aroho ken karo[1] (Casuarina equisetifolia) ket maysa a sebbanagn ti Casuarinaceae iti henero ti Casuarina. Ti patneng a sakopna ket gumay-at manipud idiay Burma ken Bietnam iti amin a Malesia a daya iti Pranses a Polinesia, Baro a Caledonia, ken Vanuatu, ken abagatan iti Australia (amianan ti Akin-amianan a Teritorio, amianan ken daya ti Queensland, ken amianan-daya ti New South Wales).[2] Dagiti populasion ket mabirukan pay idiay Madagascar, ngem daytoy ket saan nga ammo no adda iti kaunegan ti patneng a sakop dagiti sebbangan.[3][4] Ti sebbanagan ket naipaammo idiay Akin-abagatan nga Estados Unidos ken Laud nga Aprika.[5] Daytoy ket maysa a makaraut a sebbangan idiay Florida.[6][7]
Taksonomia[urnosen | urnosen ti taudan]
Ti agoo ket opisial idi nga inpalpalawag babaen ni Linnaeus idi 1759 a kas ti Casuarina equisefolia. Ti kita ket indisignado idi babaen ti New South Wales a botaniko a ni Lawrie Johnson idi 1989.[8] Ti naisangayan a nagan iti equisetifolia ket naala manipud ti Latin nga equisetum, a ti kaibuksilanna ket "buok ti kabalio" (a mangikunkuna ti pannakaipada ti aglay-ot a sangsanga iti buok ti kabalio).[2] Dagiti sapasap a naganna iti Inggles ket mairaman ti coast sheoak (coast she oak, coastal she-oak), beach casuarina, beach oak, beach sheoak (beach she-oak), whistling tree, horsetail she oak, horsetail beefwood, horsetail tree, Australian pine, ironwood, whistling pine, Filao tree, ken agoho.[9][2][10]
Adda met dagiti dua a subsebbangan:[11][12]
- Casuarina equisetifolia subsp. equisetifolia. Dakkel a kayo iti 35 m (115 ft) a katayag; dagiti sanga ket 0.5–0.7 mm (0.020–0.028 in) a diametro, di nabuokan. Anagatan a daya nga Asia, akin-amianan nga Australia.[13]
- Casuarina equisetifolia subsp. incana (Benth.) L.A.S.Johnson. Bassit a kayo iti 12 m (39 ft) a katayag; dagiti sanga iti 0.7–1 mm (0.028–0.039 in) a diametro, aglay-ot. Akin-daya nga Australia (akin-daya a Queensland, New South Wales), Baro a Kaaledonia, akin-abagatn a Vanuatu.[14]
Deskripsion[urnosen | urnosen ti taudan]
Ti agoo ket maysa a kankanayon a berde a kayo a dumakkel iti 6–35 m (20–115 ft) a katayag. Ti samekna ket buklen ti narapis, adu ti sangana a berde aginggana ti kolordapo-berde a sangsanga iti 0.5–1 mm (0.020–0.039 in) a diametro, nga addaan iti bassit-usit a nasiksikan a bulbulong iti aligusgos iti 6–8. Dagiti sabong ket mapataud iti bassit a kasla amento dagiti nagraraay; dagiti lalaki a sabong ket adda kadagiti nasimple a buston iti 0.7–4 cm (0.28–1.57 in) a katiddog, dagiti babai a sabong ket adda iti ababa a pedunkulo. Daytoy ket saan a maipada kadagiti sabali a sebbangan iti Casuarina (a dagitoy ket dioecious) daytoy ket monoecious, a ti lalaki ken babai a sabsabong ket mapataud iti isumet laeng a kayo. Ti bunga ket addan ti maysa nga immitlog nga estruktura iti 10–24 mm (0.39–0.94 in) a katiddog ken 9–13 mm (0.35–0.51 in) iti diametro, a maipada ti langana iti maysa a kono ti konipera a buklen dagiti bilang ti karpela a ti tunggal maysa ket aglaon ti agmaymaysa a bukel nga addaan ti bassit a payak iti 6–8 mm (0.24–0.31 in) a kaatiddog.[3][15]
Daytoy ket saan a kasla dagiti sabali a sebbanagn ti Henero ti Casuarina, ti agoo ket maysa a aktinorisika a mula a makabael ti natalinaay a nitroheno ti atmospera. Iti pakaigiddiatan iti sebbanagn ti Fabaceae a pamilia ti mulmula (a kas dagiti, bukbukel, alfalfa, Akasia), ti Casuarina addaan ti simbiosis nga addaan iti Frankia actinomycete.
Pannakaiwarwaras[urnosen | urnosen ti taudan]
Ti agoo ket mabirukan manipud idiay Burma ken Bietnam iti amin a Malesia a daya iti Pranses a Polinesia, Baro a Caledonia, ken Vanuatu, ken abagatan idiay Australia (dagiti akin-amianan a parte ti Akin-amianan a Teritorio, amianan ken daya ti Queensland, ken akin-amianan a daya ti New South Wales, nga idiay ket gumay-at iti kinaadayo iti abagatan a kas iti Laurieton.[16]
Dagiti usar[urnosen | urnosen ti taudan]
Ti agoo ket kaaduan a naus-usar a kas maysa a suheto ti bonsai, a naisangayan idiay Abagatan nga Asia ken dagiti parte ti Karibe. Dagiti sebbangan ti Indonesia ken dagiti naimuyongan idiay Taiwan ket naikedkeddeng dagitoy a kasayaatan iti lubong ti bonsai. Ti tarikayo daytoy a kayo ket inus-usar kadagiti atep, alad, ket mabalin pay a nasayaat a sungrod. Kadagiti isla ti Hawaii, ti agoo ket naimulmula pay para iti panagtiped ti nurunor, ken iti sapasap a kas dagiti elemento ti panagtiped ti angin.
Dagiti nagibasaran[urnosen | urnosen ti taudan]
- ^ Elmer Drew Merrill (1922), Ti enumerasion dagiti agsabsabong a mula ti Pilipinas, Manila: Opisina ti pagmalditan
- ^ a b c Boland, D. J.; Brooker, M. I. H.; Chippendale, G. M.; McDonald, M. W. (2006). Kabakiran a kayayo ti Australia (Maika-5 nga. nga ed.). Collingwood, Vic.: CSIRO Publishing. p. 82. ISBN 0-643-06969-0.
- ^ a b "Casuarina equisetifolia L., Amoen. Acad. 143 (1759)". Australian Biological Resources Study. Australian National Botanic Gardens. Naala idi 23 Abril 2011.
- ^ http://www.worldagroforestrycentre.org/sea/Products/AFDbases/AF/asp/SpeciesInfo.asp?SpID=477
- ^ "MUla para iti Planeta: Bilion a Kayo a Kampania" (PDF). Progra ti Enbironmento ti Nagkaykaysa a Pagpagilian. Naala idi 23 Abril 2011.
- ^ "Biolohiko a panagtengngel ti patneng ti Australia a sebbanagn ti Casuarina idiay Estados Unidos". Commonwealth Scientific and Industrial Research Organisation. 16 Mayo 2007. Naala idi 16 Septiembre 2010.
- ^ Masterson, J. "Casuarina equisetifolia (Australiano a Pino)". Fort Pierce: Smithsonian Marine Station. Naala idi 5 Mayo 2009.
- ^ "Casuarina equisetifolia L.". Australian Plant Name Index (APNI), datos a batayan ti IBIS. Sentro para iti Biodibersidad a Panagsukisok ti Mula, Gobierno ti Australia.
- ^ "Casuarina equisetifolia L.". Australian Plant Name Index (APNI), datos a batayan ti IBIS. Sentro para iti Biodibersidad a Panagsukisok ti Mula, Gobierno ti Australia.
- ^ "Casuarina equisetifolia". World Agroforestry Centre. Naala idi 23 Abril 2011.
- ^ "Australian Plant Name Index (APNI)". Australian National Botanic Gardens. Naala idi 23 Abril 2011.
- ^ "Taxon: Casuarina equisetifolia L.". Germplasm Resources Information Network. United States Department of Agriculture Agricultural Research Service. Naala idi 23 Abril 2011.
- ^ "Casuarina equisetifolia L. subsp. equisetifolia". Australian Biological Resources Study. Australian National Botanic Gardens. Naala idi 23 Abril 2011.
- ^ "Casuarina equisetifolia subsp. incana". Australian Biological Resources Study. Australian National Botanic Gardens. Naala idi 23 Abril 2011.
- ^ Huxley, Anthony; Griffiths, Mark; Levy, Margot (1992). The New Royal Horticultural Society dictionary of gardening. Volume 1. London: Macmillan. ISBN 0-333-47494-5.
- ^ New South Wales Flora Online: Casuarina equisetifolia by K. L. Wilson & L. A. S. Johnson, Royal Botanic Gardens & Domain Trust, Sydney, Australia.
Midia a mainaig iti Agoo iti Wikimedia Commons


c: text/html

text:
Ti Sangabilion a Balay ti Dios
MANILA, Philippines—Apart from his “real dream” of becoming president of the Philippines, El Shaddai founder Bro. Mike Velarde wants to leave his followers a cross-shaped church touted to be “the biggest place of worship and prayers in Asia.” N. C. Calleja, Inquirer, Aug. 19, 2009
Sangabilion a balay ti Dios
daytoy iti sangabilion met
a salaysay ti kinapanglaw,
iti maysa nga ektaria
a pagimurumoran kadagiti bukel
ti kararag dagiti agur-uray
iti gasat, adu a gasat,
ken adu a kararag tapno
iti aldaw dagiti pannakatungpal
dagiti kari ket ti oras
dagiti milagro a makeltay.
Kuna ti fundador a para
iti Dios nga awanan bagi
a pagitukelan dagiti espiritu
ti ayat tapno agsantak daytoy
aglayag kadagiti ulep iti ngatuen
ti altar a balitok
agsirko nga agampayag
kadagiti pasamano, ridaw
tawa, suelo, datar a karuprupa
ti sileng ken ngayed
kinabaknang nga awan kadagiti pobre
a kararua dagiti pasdek a kas itoy
nga iti panawen ket sumuko
tapno iwaragawagna
a ti Dios nga imbalayan ti tagainep
ket awanan iti tumeng
nga agkutukot
boksit nga agbirok iti nilugaw
karabukob a maparkagan
agbirok iti basi a nakaro
tapno agrambak kadagiti nabilligian
nga aldaw.
Sangabilion daytoy a balay
ti Dios nga awanan bagi,
di makasapul iti pagiladan
saan a kas iti karruba
iti sansaning-i.
A Solver Agcaoili
Hon, HI /Aug 19, 2009
No comments:
Subscribe to: Post Comments (Atom)

robotstxt: allowed

filter: keep


text:
Maysa kadagiti maigannuat uray iti Dry Crop Season wenno 2nd Crop ket ti pannakamula dagiti pagtatalonan a di matakadan ti suplay a pagpadanum. Naangay ti Technical Briefing dagiti Farmer-Cooperators iti tallo a barangays a pakaisayangkatan ti Cluster Techno-Demo in Hybrid and Inbred in Irrigated Areas iti Dry Season Crop 2011-2012 a naangay iti DA-LGU Office, Municipal Hall nga inatendaran ti 11 a Farmer-Cooperators manipud iti Brgys. Turod Patac, Bonifacio ken Marga-ay a no sadino a ditoy ket mamulaan ti hybrid ken inbred iti aganay nga innem nga ektaria a pagtatalonan a supisiente ti pananumanna uray kakirangen ti tudtudo.
Naglektiur da Provincial Agriculturist ken Rice Program Coordinator Constante Butacion ti DA-Provincial Office, Vigan City ken Mr. Marcelino Alibin, Provincial Hybrid Rice Coordinator ken sinupusopan da MA Zenaida S. Andrada, ken DA-LGU Rice Program Coordinator Nereo S. Daproza. Nagatendar met dagiti personnel ti DA-LGU.
Naaramid ti panagbunubonda idi Nobiembre 7,8, ken 9, 2011 ket saanda a naggigiddan iti klase ti pagay nga SL 8, Rizalina, TH 82 ken NSIC 156. # (Rinetrato ken insurat ni JOED SABIO SAJONIA)
Dagiti recipients daytoy a programa ti DA-Provincial Office ken LGU-Cabugao ket dagiti sumaganad:


text:
Kaaduan a barangay ti kimmuyog ti Kapitanda ken Presidente ti asosasionda a mannalon.
“Kas napateg a sagut nga umaymi danonen nga alaen. Sapay ta maulitto manen ken dakdakkel nupay ti kapatgan ditoy ket maipamaysa ken sapasap a maikkankami a mannalon. Agyamankami kada Apo Mayor,” kinuna ni Brgy. Captain Mario Peralta ti Brgy. Nagsantaan a nangbayabay kadagiti kabarangayanna.
“Napintas a kitaen a makasagrapkami amin, saan nga iti kinabassit ti gatad ti pansinen. Agyamankami unay ta masaranaykami ta adda an-anayan,” insupusop met ni Mr. Emigidio Saribay ti Barangay Pug-os.
Saanda a maibalikas ti panagyamanda ngem no agdamagka iti maysan-maysa kadagiti mannalon, inawatda ti bagida a sipupuso ken siraragsak! # (Web In-Action)


text:
Jakarta
Ti Jakarta ( /dʒəˈkɑrtə/), opisial a naam-ammuan a ti Espesial a Kapitolio a Teritorio iti Jakarta (Indones: Daerah Khusus Ibu Kota Jakarta), ket isu ti kapitolio ken kadakkelan a siudad iti Indonesia. Mabirukan daytoy idiay amianan a laud a pantar iti Java, ti Jakarta ket isu daytoy sentro ti ekonomia, kultural ken politika iti pagilian ti Indonesia, ken addaan iti populasion iti 10,187,595 manipud idi Nobiembre 2011, isu daytoy ti kaaduan ti populasion a siudad idiay Indonesia ken idiay Abagatan a daya nga Asia, ken isu daytoy ti maika-12 a kadakkelan a siudad iti lubong. Ti opisial a metropolitano a lugar, a naam-ammuan a kas ti Jabodetabekjur, ket isu ti maikadua a kadakkelan iti lubong, nupay kasta ti sububio iti daytoy a siudad ket agtultuloy ti ruar na. Ti Jakarta ket nailista a kas ti sangalubongan a siudad idiay 2008 Globalisasion ken dagiti Sangalubongan a Siudad a Pagadalan a Grupo ken Network (GaWC) a panagsukisok.[2] ken addaan ti kalawa nga 661 kuadrado kilometro (255 sq mi). Daytoy a lugar ket addaan ti populasion iti sumurok a 28 a riwriw,[3] a mangaramid daytoy kadagiti kadakkelan a konurbasion iti termino ti bilang dagiti agnanaed.
Idi 2011, ti Jakarta nairanggo a maika-17 kadagiti kadakkelan a siudad iti lubong, ti ingangato ti pannkairangona idi 2007 iti 171. Ti Jakarta ket ad-adu ti idadakkelna ngem ti Kuala Lumpur, Beijing ken Bangkok.[4]
Daytoy ket nabangon idi maikapat a siglo, ti siudad ket nagbalinen a nangruna a puerto ti pagtagilakuan para iti Pagarian ti Sunda. Isu daytoy idi ti de facto a kapitolio ti Olandes a Daya nga India (idi naam-ammuan iti Batavia) ken nagtultuloyen a kas ti kapitolio ti Indonesia manipud ti pannakairangarang ti pannakawaya ti pagilian idi 1945.
Ti siudad ket isu ti tugaw ti Sekretariat ti ASEAN. Ti Jakarta ket sinerbian babaen ti Sangalubongan nga Eropuerto ti Soekarno–Hatta, Sangalubongan nga Eropuerto ti Halim Perdanakusuma, ken ti Pagsangladan ti Tanjung Priok; daytoy ket sinilpuan babaen kadagiti nadumadumanga intersiudad ken dagiti pagluganan a perrokarril, ken sinerbian babaen dagiti nadumaduma a linia ti bus a naipatpataray babaen kadagiti naireserba a dalan ti bus.
Dagiti linaon
EtimolohiaUrnosen
Ti lugar a makunkuna tattan a Jakarta ket balay idi dagiti nadumaduma a pagnaedan a kaduana dagiti nainagnagan: Sunda Kelapa (397–1527), Jayakarta (1527–1619), Batavia (1619–1949), ken Djakarta (1949–1972).
Ti agdama a naganna ket naala manipud ti balikas a "Jayakarta". Dagiti taudan ti daytoy a balikas ket adda iti Daan a Habanes ken dimtengan iti pagsasao a Sanskrito. Ti "Jayakarta" ket maipatarus a kas ti "nagballigi nga aramid", "kompleto a tignay", wenno "kompleto a balligi".
Ti Jakarta ket nabirngasan iti Dakkel Durian, gaputa ti siudad ket nakitkita a kas ti Indonesia a kapadpada ti Siudad ti New York (ti Dakkel a Mansanas).[5]
PakasaritaanUrnosen
Sakbay ti panawen ti koloniaUrnosen
Ti lugar iti ken arubayan ti moderno a Jakarta ket paset idi timaiakapat a siglo a Sundanes a pagarian iti Tarumanagara, maysa kadagiti kaduogan a Hindu a pagarian idiay Indonesia.[6] Kalpasan ti pannakaapday ti Tarumanagara, dagiti teritoriona, a mairaman ti lugar ti Jakarta, ket nagbalin a paset ti Pagarian ti Sunda. Manipud idi maika-7 aginggana ti kasapaan ti maika-13 a siglo a puerto ti Sunda ket adda iti kaunegan ti lawlaw ti impluensia iti maipapan ti maritimo a Srivijaya. Segun ti Insik a taudan, a ni Chu-fan-chi, a naisurat idi circa 1200, ni Chou Ju-kua ket nagreporta idi nasapa a maika-13 a siglo a Srivijaya ket tinurturayanna pay laeng ti Sumatra, ti Malay peninsula, ken ti lumaud a Java (Sunda). Ti taudan ket nagrepreporta ti puerto ti Sunda a kas estratihiko ken agrangrang-ay, ti pimientamanipud idiay Sunda nga isu dagitoy ti kasayaatan iti kualidad. Ti tattao ket nagtrabtrabahoda iti agrikultura ket dagiti balayda ket ket naaramid kadagiti tarikayo a pila.[7] Ti lugar ti sangladan ket nagbalin a naam-ammuan a kas ti Sunda Kelapa ken babaen idi maikasangapulo ket uppat a siglo, daytoy ket maysan a nangruna a pagtagilakuan a puerto para Sunda a pagarian.
Ti immuna a plota ti Europeano, uppat a Portuges a barko manipud idiay Malacca, ket simmangpetda idi 1513 idi dagiti Portuges ket agbirbirukda para iti maysa a dalan para kadagiti rekado.[8] Ti Pagarian ti Sunda ket nangramid ti maysa a kumadduaan a tulagan iti Portugal babaen ti panagpalubos ti Portugal a mangipatakder ti maysa a puerto idi 1522 tapno makasalaknib ti pumigpigsa a bileg ti Sultanato iti Demak manipud idiay Tengng a Java.[9] Idi 1527, ni Fatahillah, ti maysa a Hababes a Heneral manipud idiay Demak ket nangraut ken pinarukmana ti Sunda Kelapa, ken pinatalawna dagidi Portuges. Ti Sunda Kelapa ket nanaganan idi ti Jayakarta,[9] ken nagbalin a nagriringoran a pagarian iti Sultanato iti Banten a nagbalin a maysa anangruna a sentro ti pagtagilakuan iti Abagatan a daya nga Asia.
Babaen ti relasion kenni Prinsipe Jayawikarta manipud ti Sultanato iti Banten, dagiti Olandes a barko ket simmangpet idiay Jayakarta idi 1596. Idi 1602, ti immuna apanagbanniaga ti Kompania ti Ingles a Daya nga India, a binilbilin babaen ni Apo James Lancaster, ket simmangpet idiay Aceh ken nagtultuloy a nagbanniaga a napan idiay Banten nga idiayda a napalubosan a nangipatakder ti maysa a puerto ti pagtagilakuan. Daytoy a lugar ket nagbalin a sentro ti Ingles a pagtagilakuan idiay Indonesia aginggana idi 1682.[10]
Ti Jayawikarta ket naipagpagarupan a nakaaramid kadagiti pagtagilakuan a silpo kadagiti Ingles nga aglaklako, a kasuppiat dagiti Olandes, babaen ti panangipalubos kaniada a mangipatakder kadagiti balay a dagus iti ballasiw manipud kadagiti Olandes a pasdek idi 1615.[11]
Dagiti nagibasaranUrnosen
- ^ "Pagalagadan ti Panag-biahe ti Indonesia – Kasano ti panagyaman iti 'Dakkel a Durian' Jakarta". Worldstepper-daworldisntenough.blogspot.com. 8 Abril 2008. Naala idi 27 Abril 2010.
- ^ "The World According to GaWC 2008". Globalisasion ken dagiti Sangalubongan a Siudad a Pagadalan a Grupo ken Network (GaWC). Unibersidad ti Loughborough]. Naala idi 7 Disiembre 2009.
- ^ Sensus Penduduk 2010. Biro Pusat Statistik
- ^ "Foke lebih yakin lembaga survei asing". 24 Abril 2012.
- ^ "Kapaut ti Panagipagpagarup Ti Dakkel a Durian". ThingsAsian. Naala idi 14 Marso 2011.
- ^ Sundakala: cuplikan sejarah Sunda berdasarkan naskah-naskah "Panitia Wangsakerta" Cirebon. Yayasan Pustaka Jaya, Jakarta. 2005.
- ^ Drs. R. Soekmono, (1973). Pengantar Sejarah Kebudayaan Indonesia 2, maikadua nga ed. Yogyakarta: Penerbit Kanisius. p. page 60.
- ^ Sumber-sumber asli sejarah Jakarta, Jilid I: Dokumen-dokumen sejarah Jakarta sampai dengan akhir abad ke-16. Cipta Loka Caraka. 1999.
- ^ a b "Pakasaritaan ti Jakarta". BeritaJakarta.
- ^ Ricklefs, M.C. (1993). Ti Pakasaritaan ti Moderno nga Indonesia Manipud idi c.1300 (Maika-2 nga ed.). Londres: MacMillan. p. 29. ISBN 0-333-57689-6.
- ^ Heuken, Adolf (2000). Sumber-sumber asli sejarah Jakarta Jilid II: Dokumen-dokumen Sejarah Jakarta dari kedatangan kapal pertama Belanda (1596) sampai dengan tahun 1619 (Autentiko a taudan ti Pakasaritaan ti Jakarta paset II: Dagiti dokumento iti pakasaritaan ti Jakarta manipud kadagiti immuna nga isasangpet ti Olandes a barko (1596) aginggana ti tawen 1619). Jakarta: Yayasan Cipta Loka Caraka.
Dagiti silpo ti ruarUrnosen
- Midia a mainaig iti Jakarta iti Wikimedia Commons
- Pakaammo ti panagbiahe idiay Jakarta manipud iti Wikivoyage (iti Ingles)
- Opisial a website
- Opisial a Website ti Panagbanniaga iti Jakarta
- Ti a Panaglaglagip iti Panagsukisok ti Jakarta babaen ti Bisikleta


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Job 14:1-22
14 “Ti tao, a nayanak manipud babai,+Ababa ti biagna+ ken namelmelan iti pannakariribuk.+2 Kas iti sabong isu rimmuar ket makeltay,+Ket agtalaw a kas iti anniniwan+ ket saan nga agtalinaed.3 Wen, iti daytoy linuktam ti matam,Ket siak iyegmo iti pannakiinnukom+ kenka.4 Siasino ti makapataud iti maysa a nadalus manipud iti maysa a narugit?+Awan uray maysa.5 No maikeddeng dagiti aldawna,+Ti bilang dagiti bulanna adda kenka;Nangaramidka iti bilin maipaay kenkuana tapno isu saan a lumbes.6 Ipanawmo kenkuana ti panangmatmatmo tapno makapaginana,+Agingga a makasarak iti ragsak iti aldawna kas iti aramiden ti maysa a patangtangdanan a trabahador.7 Ta adda namnama maipaay iti uray maysa a kayo.No mapukan, agtubonto manen a mismo,+Ket ti bukodna a saringit saanto nga agpukaw.8 No ti ramutna lumakay iti dagaKet iti tapok matay ti pungdolna,9 Iti ayamuom ti danum agtubonto dayta+Ket sigurado a mangpataudto iti kangrunaan a sanga kas maysa a baro a mula.+10 Ngem ti nabaneg a lalaki matay ket agidda a naparukma;Ken ti naindagaan a tao mauyos ti biagna, ket sadino ti ayanna?+11 Ti dandanum agpukaw iti baybay,Ket ti met laeng karayan maatianan ken agmaga.+12 Ti tao met kasapulan nga agidda ket saanen a bumangon.+Agingga a ti langit awanen saandanto nga agriing,+Saandanto met a maibangon manipud turogda.+13 O italimengnak koma iti Sheol,+Tapno aywanannak a sililimed agingga nga agbaw-ing ti ungetmo,Tapno itudingannak iti naikeddeng a tiempo+ ket lagipennak!+14 No ti nabaneg a lalaki matay mabalinna kadi ti agbiag manen?+Amin dagiti aldaw ti inkapilitan a panagtrabahok agurayakto,+Agingga a ti gin-awak dumteng.+15 Umawagkanto, ket siak sungbatankanto.+Kailiwmonto ti aramid dagita imam.16 Ta ita bilbilangem dagiti mismo nga addangko;+Awan ti siputam no di ti basolko.+17 Ti iyaalsak naselioan iti maysa a supot,+Ket pigketam ti biddutko.18 Nupay kasta, ti met laeng bantay, nga agregreggaay, agpukawto,Ket uray ti maysa a bato maipanawto iti dissona.19 Ti danum pudno unay a rasrasenna uray dagiti bato;Ti panagparukpokna iyanudna ti tapok ti daga.Kasta ti panangdadaelmo iti mismo a namnama ti mortal a tao.20 Isu ringbawam iti agnanayon iti kasta isu pumanaw;+Palaadem ti rupana iti kasta isu pagtalawem.21 Mapadayawan ti annakna, ngem saanna nga ammo dayta;+Ket agbalinda a nanumo, ngem saanna nga utoben ida.22 Ti laeng bukodna a lasag bayat nga adda kenkuana ti agut-ut-otto,Ket ti bukodna a kararua bayat nga adda iti unegna agledleddaangto.”


text:
Friday, July 8, 2016
RYAN CORN, NAGBALLIGI TI APIT ITI DRY CROP SEASON DITOY CABUGAO
Cabugao, Ilocos Sur – Imbatad ni Acting Municipal Agriculturist Robert S. Savella a kaaduan iti 1,050 a mannalon ti mais ti nakaapit iti 6 Tons ti kada ektaria itay napalabas a Dry Crop 2015-2016 (Nobiembre-Marso). Innayon ni Mr. Savella nga umabot ti 450 Ektaria ti namulaan ti mais (Ryan Corn) iti intero a Munisipalidad a buklen ti dua a cluster ti ili a Cabugao, Ilocos Sur nga itandudo da Mr. Reynold Sabio ken ni Mr. Jimmy Seguban.
Sakbayna, naangay ti panangmiting ti DA-Provincial (OPAG)-Ilocos Sur kadagiti Opisiales ti Asosasion ti agmulmula ti mais (amarilio ken puraw) iti ili a Cabugao, Ilocos Sur idi Enero 21, 2014 iti Municipal Conference Building, Cabugao, Ilocos Sur.
Nagatendar dagiti Corn Planters nga idauluan ni Mr. Dominador Reynold S. Sabio tapno mareorganisar pay ti Pederasion (Municipal-based) iti agmulmula ti mais iti ili ti Cabugao.
Adda met idi pannakabagi ti OPAG-Ilocos Sur a da Mr. Oscar Tobia, Provincial Corn Coordinator ken ni Engr. Jojo Acance, mangay-aywan ti kasasaad dagiti naited a ramit ken makinaria manipud iti DA kadagiti Asosasion ti mannalon iti amin nga ili.
Dagiti natratar ken napagnunumuan sakbay ti eleksion para iti Baro nga Opisiales ti Cabugao Corn Cluster:
1. Sinimpuon ni Mr. Tobia no apay nga adda programa ti Corn Cluster ti Provincial Government. Kinunana a ti “Cluster” ket buklen ti 200 ektarias nga agdedenna a pagmulaan ti mais iti kada ili. Innayonna a mabukel met ti Non-Cluster Associaton iti napagsisina a disso ti pagmaisan nangruna iti barangay ket maorganisarda a makitipon iti Pederasion ti Corn Planters ti kada ili.
2. Imbinsa ni Mr. Tobia dagiti programa, proyekto, annuroten ken benepisio iti mannalon a makipaset kadaytoy a programa ti Gobierno Probinsial iti panangidaulo ni Gov. Ryan Luis V. Singson.
Kangrunaan a trinatar idi ti DA Official iti wagas ti panaglako iti produkto a mais babaen iti panangipasiguradona a tumulong ti Gobierno Probinsial babaen ti “Ryan Corn Program” ti Gobernador kadaytoy a kangrunaan a pakaseknan dagiti mannalon iti produktoda a mais.
Dinakamat pay idi ni Mr. Tobia iti panangyuna ti LGU Cabugao a nagipatungpal/nakairingpas iti Soil Fertility Mapping Project nga aramidento pay laeng ti dadduma nga ili ti Ilocos Sur. Insupusop pay ti DA Corn Coordinator a napateg daytoy a paset ti Corn Program ket insaritana a nagasat dagiti Corn Planters ditoy LGU Cabugao nga idauluan ni Mayor Edgardo S. Cobangbang, Jr. ta nairusaten ti Soil Fertility Mapping Program gapu iti naan-anay a suporta ti LGU kadagiti mannalon ken kadagiti programa ti DA.
Kabayatanna, napili ni Mr. Jimmy Seguban, agnaed iti Sitio Rebba, Brgy. Cacadiran, Cabugao, Ilocos Sur a baro a Presidente ti Cabugao Corn Cluster a nangsakup iti amin nga agmulmula ti mais iti 33 a barangay ti ili a Cabugao ken maikamengda iti Ilocos Sur Federation of Corn Growers Association nga agdama a miembro ditoy ti Turod MPC nga idauluan ni Brgy. Captain Inocencio S. Sadac ken ti Sagayaden Free Farmers MPCI.
Kanaig daytoy, innala dagiti mannalon iti 33 a barangay a tinarabay dagiti Farmer Leaders ken Barangay Officials ti ili a Cabugao, Ilocos Sur iti sango ti Presidencia (Municipal Hall idi Oktubre 9, 2015 ket inawatda iti mabatayanda iti naiwaras a Ryan Corn (LVN 10) Seeds nga inted ti Provincial Government iti panangidaulo ni Governor Ryan Luis V. Singson.
Dagitoy a programa iti pannakaidur-as ti produksion ti mais ket itultuloy nga ipatungpal ti kabarbaro nga Administrasion ti ili nga idauluan ni Mayor Josh Edward S. Cobangbang. # (Web In-Action)
Sakbayna, naangay ti panangmiting ti DA-Provincial (OPAG)-Ilocos Sur kadagiti Opisiales ti Asosasion ti agmulmula ti mais (amarilio ken puraw) iti ili a Cabugao, Ilocos Sur idi Enero 21, 2014 iti Municipal Conference Building, Cabugao, Ilocos Sur.
Nagatendar dagiti Corn Planters nga idauluan ni Mr. Dominador Reynold S. Sabio tapno mareorganisar pay ti Pederasion (Municipal-based) iti agmulmula ti mais iti ili ti Cabugao.
Adda met idi pannakabagi ti OPAG-Ilocos Sur a da Mr. Oscar Tobia, Provincial Corn Coordinator ken ni Engr. Jojo Acance, mangay-aywan ti kasasaad dagiti naited a ramit ken makinaria manipud iti DA kadagiti Asosasion ti mannalon iti amin nga ili.
Dagiti natratar ken napagnunumuan sakbay ti eleksion para iti Baro nga Opisiales ti Cabugao Corn Cluster:
1. Sinimpuon ni Mr. Tobia no apay nga adda programa ti Corn Cluster ti Provincial Government. Kinunana a ti “Cluster” ket buklen ti 200 ektarias nga agdedenna a pagmulaan ti mais iti kada ili. Innayonna a mabukel met ti Non-Cluster Associaton iti napagsisina a disso ti pagmaisan nangruna iti barangay ket maorganisarda a makitipon iti Pederasion ti Corn Planters ti kada ili.
2. Imbinsa ni Mr. Tobia dagiti programa, proyekto, annuroten ken benepisio iti mannalon a makipaset kadaytoy a programa ti Gobierno Probinsial iti panangidaulo ni Gov. Ryan Luis V. Singson.
Kangrunaan a trinatar idi ti DA Official iti wagas ti panaglako iti produkto a mais babaen iti panangipasiguradona a tumulong ti Gobierno Probinsial babaen ti “Ryan Corn Program” ti Gobernador kadaytoy a kangrunaan a pakaseknan dagiti mannalon iti produktoda a mais.
Dinakamat pay idi ni Mr. Tobia iti panangyuna ti LGU Cabugao a nagipatungpal/nakairingpas iti Soil Fertility Mapping Project nga aramidento pay laeng ti dadduma nga ili ti Ilocos Sur. Insupusop pay ti DA Corn Coordinator a napateg daytoy a paset ti Corn Program ket insaritana a nagasat dagiti Corn Planters ditoy LGU Cabugao nga idauluan ni Mayor Edgardo S. Cobangbang, Jr. ta nairusaten ti Soil Fertility Mapping Program gapu iti naan-anay a suporta ti LGU kadagiti mannalon ken kadagiti programa ti DA.
Kabayatanna, napili ni Mr. Jimmy Seguban, agnaed iti Sitio Rebba, Brgy. Cacadiran, Cabugao, Ilocos Sur a baro a Presidente ti Cabugao Corn Cluster a nangsakup iti amin nga agmulmula ti mais iti 33 a barangay ti ili a Cabugao ken maikamengda iti Ilocos Sur Federation of Corn Growers Association nga agdama a miembro ditoy ti Turod MPC nga idauluan ni Brgy. Captain Inocencio S. Sadac ken ti Sagayaden Free Farmers MPCI.
Kanaig daytoy, innala dagiti mannalon iti 33 a barangay a tinarabay dagiti Farmer Leaders ken Barangay Officials ti ili a Cabugao, Ilocos Sur iti sango ti Presidencia (Municipal Hall idi Oktubre 9, 2015 ket inawatda iti mabatayanda iti naiwaras a Ryan Corn (LVN 10) Seeds nga inted ti Provincial Government iti panangidaulo ni Governor Ryan Luis V. Singson.
Dagitoy a programa iti pannakaidur-as ti produksion ti mais ket itultuloy nga ipatungpal ti kabarbaro nga Administrasion ti ili nga idauluan ni Mayor Josh Edward S. Cobangbang. # (Web In-Action)
Posted by Bayan ng Cabugao, Ilocos Sur at 8:08 AM
Subscribe to: Post Comments (Atom)


text:
Indauluan da Ronelyn B. Ramones ken Edison B. Tobias dagiti nangabak iti Salip iti Ababa a Sarita ti Mayor Carlito F. Pentecostes, Jr. Awards for Ilokano Literature (Mayor CFPJ Awards) para kadagiti propesional ken agdadamo a mannurat nga Ilokano, kas panagsaganadda.
Pinangabak ni Ramones, mangala-ala iti midwifery iti Northwestern University iti Laoag City ken agnaed iti Brgy. 40 Buyon, Bacarra, Ilocos Norte, iti Umuna a Gunggona ti saritana a “Puso ti Maysa nga Ina.”
Pinangyalat met ni Tobias, maysa a mannalon iti Centro East, Sta. Teresita, Cagayan, iti Umuna a Gunggona ti saritana a “Gapu Kenka, Amo.”
Dadduma pay a nangabak: Iti kategoria a propesional: Maika-2 a Gunggona ni Jobert M. Pacnis, mannursuro iti Aparri West National High School a taga-Ammubuan, Ballesteros, Cagayan, babaen ti saritana a “Desdes”; ken Maika-3 a Gunggona ni Jovito F. Amorin, sigud nga empleado ti Phililippine Long Distance Telephone Co. (PLDT) ken sigud a part time Instructor iti North Luzon Philippines State College iti Candon City ken tubo iti Santa Maria, Ilocos Sur ken agnaeden iti United Kingdom, babaen ti saritana a “Ti Gate.”
Iti kategoria nga agdadamo: Maika-2 a Gunggona, Marichel E. Suguitan, OFW iti Hong Kong a taga-Aggub, Solano, Nueva Vizcaya, iti saritana a “Kalding”; Maika-3 a Gunggona, Hennessy Bobis Nares, tubo iti Laoag City ken agnaeden iti Flourishing, Gonzaga, Cagayan, iti saritana a “Ni Lucky”; ken dua a Consolation Prizes, da Ferdinand N. Cortez, tubo iti Buguey, Cagayan a propesor iti Saint Louis University iti Tuguegarao City, iti saritana a “Lumba”; ken Shiela Joanna Salmasan Basug, 4th Year iti Cagayan National High School iti Tuguegarao ken agnaed iti San Gabriel Village, Tuguegarao City, iti saritana a “Tarigagay.”
Nagpaay a hurado da Dionisio S. Bulong, chairman; ken Cles B. Rambaud ken Juan Al. Asuncion, kamkameng.
Mapadayawan dagiti nangabak kabayatan ti Maika-46 a Kombension Nasional ti GUMIL Filipinas a maangay iti Masisit Beach Resort, Sanchez Mira, Cagayan inton Abril 18-20, 2014.
Da Mayor Carlito Fidel Pentecostes, Jr. ti Gonzaga, Cagayan ken ti kaingungotna a ni Mrs. Marilyn S. Pentecostes ti sponsor ti salip, babaen ti pannakitinnulong ti GUMIL Cagayan ken ti GUMIL Filipinas. (Mayor CFPJ Awards Secretariat)
(Naipablaak iti Bannawag, Pebrero 10, 2014 a bilang.)


text:
November 28, 2013
Deadline ti panagidatag iti aplikasion iti Pasnaan 5: Nob. 30
(NA-UPDATE)
Ipakaammo ti Seminar-Workshop Committee ti GUMIL Filipinas (Gunglo Dagiti Mannurat nga Ilokano iti Filipinas ken iti Ballasiw-Taaw) nga agingga laeng iti Nob. 30, 2013 ti panagawatna iti aplikasion para iti Pasnaan 5.
Silulukat ti Pasnaan kadagiti agdadamo a mannurat, wenno mannurat a di pay nakaipablaak iti Bannawag iti nasursurok ngem tallo a sinurat iti genre (klase ti sinurat) a pagaplayanna.
Kas iti Pasnaan 4, uppat a benneg ti literatura ti mapagiinnadalan iti Pasnaan 5: ti sarita (para nataengan ken para ubbing) ken daniw (para nataengan ken para ubbing).
Makiddaw a tunggal aplikante a fellow, pumili iti kayatna a benneg a pakiinnadalan. No sarita, mangidatag iti dua a sarita; no daniw, mangidatag met iti uppat a daniw.
Dua a fellow ti mapili a para iti benneg ti daniw a para ubbing, dua met iti sarita a para ubbing; tallo iti sarita ken tallo met iti daniw.
Idatag dagiti sinurat babaen ti e-mail iti: pasnaan.secretariat@gmail.com, cc: asseng.tabag@gmail.com. Iraman iti sinurat ti ababa a pakasaritaan ti biag ken kaudian a retrato.
Maipaayan ti tunggal fellow iti libre a transportasion agraman board ken lodging.
Kinuna ni Arthur P. Urata, Sr., presidente ti GUMIL Filipinas, a maangay iti Riverview Resort, Gonzaga. Cagayan ti pakaangayan ti Pasnaan 5 ken sangailien daytoy ti GUMIL Cagayan inton Pebrero 7-9, 2014 a pannakaiwayatna, kas panangrambak metten ti GUMIL Filipinas iti Nailian a Bulan ti Arte.
Para iti nayon nga impormasion, ag-e-mail kadagiti e-mail address iti ngato. (Pasnaan Secretariat)
Ipakaammo ti Seminar-Workshop Committee ti GUMIL Filipinas (Gunglo Dagiti Mannurat nga Ilokano iti Filipinas ken iti Ballasiw-Taaw) nga agingga laeng iti Nob. 30, 2013 ti panagawatna iti aplikasion para iti Pasnaan 5.
Silulukat ti Pasnaan kadagiti agdadamo a mannurat, wenno mannurat a di pay nakaipablaak iti Bannawag iti nasursurok ngem tallo a sinurat iti genre (klase ti sinurat) a pagaplayanna.
Kas iti Pasnaan 4, uppat a benneg ti literatura ti mapagiinnadalan iti Pasnaan 5: ti sarita (para nataengan ken para ubbing) ken daniw (para nataengan ken para ubbing).
Makiddaw a tunggal aplikante a fellow, pumili iti kayatna a benneg a pakiinnadalan. No sarita, mangidatag iti dua a sarita; no daniw, mangidatag met iti uppat a daniw.
Dua a fellow ti mapili a para iti benneg ti daniw a para ubbing, dua met iti sarita a para ubbing; tallo iti sarita ken tallo met iti daniw.
Idatag dagiti sinurat babaen ti e-mail iti: pasnaan.secretariat@gmail.com, cc: asseng.tabag@gmail.com. Iraman iti sinurat ti ababa a pakasaritaan ti biag ken kaudian a retrato.
Maipaayan ti tunggal fellow iti libre a transportasion agraman board ken lodging.
Kinuna ni Arthur P. Urata, Sr., presidente ti GUMIL Filipinas, a maangay iti Riverview Resort, Gonzaga. Cagayan ti pakaangayan ti Pasnaan 5 ken sangailien daytoy ti GUMIL Cagayan inton Pebrero 7-9, 2014 a pannakaiwayatna, kas panangrambak metten ti GUMIL Filipinas iti Nailian a Bulan ti Arte.
Para iti nayon nga impormasion, ag-e-mail kadagiti e-mail address iti ngato. (Pasnaan Secretariat)
Posted by AST at 4:51 PM No comments: Links to this post
Labels: Pasnaan 5
November 27, 2013
An-anusan Daytoy nga Ina
AN-ANUSAN DAYTOY NGA INA nga ibilbilag dagiti nakalapan ti asawana a babassit a layalay wenno espada (sword fish) iti igid ti baybay iti Saud, Badoc, Ilocos Norte. Iti panagtulid ti aldaw, madlaw unay ti panagbalbaliw ti tiempo maigapu iti global warming (napartak a panagbara ti lubong) ket in-inut metten a marikna dagiti lumugar aglalo dagiti agindeg iti asideg ti baybay ti bumasbassit a makalapan saan laeng a gapu iti saan a mayannatup a panagkalap no di ket iti agtultuloy a pannakaabuso ti aglawlaw a nangigapu met iti global warming. (Leilanie G. Adriano)
(Naipablaak iti Bannawag, Disiembre 9, 2013 a bilang.)
“Digital broadcasting,” maiwayat iti Filipinas
Kamaudiananna, maibilangton ti Filipinas kadagiti dadduma a pagilian a kameng ti Association of Southeast Asian Nations (ASEAN) a mangibasura iti analog broadcasting ket arakupennan ti digital broadcasting kalpasan ti panangirugi ti National Telecommunications Commission (NTC) iti panangadaptarna iti Japanese digital television system.
Maawagan iti Integrated Service Digital Broadcasting-Terrestial (ISDB-T) system a pinarnuay ti Japan, daytoy ti mangidanonto iti digital broadcasting iti sibubukel a pagilian ken mangipaay iti libre a digital TV signal. Iti sabali a pannao, nalawlawagton dagiti mabuya iti telebision uray pay kadagiti nalengleng a lugar a maidilig iti agdama a maar-aramat nga analog broadcasting.
Karaman iti sistema ti dagus a pannakaballaag dagiti umili kadagiti mapaspasungadan a kalamidad a maidanon babaen ti telebision ken uray kadagiti selpon ken sabsabali pay a mobile devices nga addaan iti television receiver.
Kuna ti NTC a manamnama a maibasuranton a mamimpinsan ti analog broadcasting iti uneg ti dua agingga iti tallo a tawen manipud ita.
(Naipablaak iti Bannawag, Disiembre 9, 2013 a bilang.)
Maawagan iti Integrated Service Digital Broadcasting-Terrestial (ISDB-T) system a pinarnuay ti Japan, daytoy ti mangidanonto iti digital broadcasting iti sibubukel a pagilian ken mangipaay iti libre a digital TV signal. Iti sabali a pannao, nalawlawagton dagiti mabuya iti telebision uray pay kadagiti nalengleng a lugar a maidilig iti agdama a maar-aramat nga analog broadcasting.
Karaman iti sistema ti dagus a pannakaballaag dagiti umili kadagiti mapaspasungadan a kalamidad a maidanon babaen ti telebision ken uray kadagiti selpon ken sabsabali pay a mobile devices nga addaan iti television receiver.
Kuna ti NTC a manamnama a maibasuranton a mamimpinsan ti analog broadcasting iti uneg ti dua agingga iti tallo a tawen manipud ita.
(Naipablaak iti Bannawag, Disiembre 9, 2013 a bilang.)
Sayang!
SAYANG! Tagisayangen ‘toy ubing iti Brgy. Ammubuan, Ballesteros, Cagayan dagiti bunga ti tsiko ni apongna a lakay a rinuros ti bagyo a Vinta isu nga an-anusanna a piduten dagiti natangkenan tapno ipaluomna nga aramiden laengen ni tatangna a suka. (Jobert M. Pacnis)
(Naipablaak iti Bannawag, Disiembre 9, 2013 a bilang.)
No awanen ti PDAF, kasano itan dagiti iskolar?
Kasano itan dagiti iskolar ti ili?
Daytoy ti kayat a sungbatan ti Commission on Higher Education (CHEd) kalpasan nga ideklara ti Korte Suprema a maikontra iti Konstitusion ti Priority Development Assistance Fund (PDAF) dagiti kongresista nga ad-adda nga am-ammo iti awag a pork barrel fund.
Kuna ni CHEd Chairperson Patricia Licuanan a nangipaay daytoy iti parikut ta adu dagiti estudiante ti mangnamnama iti PDAF.
Gapu iti daytoy, dinawat ti CHEd kadagiti higher education institution nga awatenda latta iti umay a semestre dagiti iskolar bayat ti pannakarisut ti parikut.
Kuna pay ni Licuanan a mabalin nga alaen ti Komision ti development fund ti CHEd wenno ti social fund ti Presidente tapno masupusopan ti kasapulan a matrikula dagiti iskolar.
(Naipablaak iti Bannawag, Disiembre 9, 2013 a bilang.)
Daytoy ti kayat a sungbatan ti Commission on Higher Education (CHEd) kalpasan nga ideklara ti Korte Suprema a maikontra iti Konstitusion ti Priority Development Assistance Fund (PDAF) dagiti kongresista nga ad-adda nga am-ammo iti awag a pork barrel fund.
Kuna ni CHEd Chairperson Patricia Licuanan a nangipaay daytoy iti parikut ta adu dagiti estudiante ti mangnamnama iti PDAF.
Gapu iti daytoy, dinawat ti CHEd kadagiti higher education institution nga awatenda latta iti umay a semestre dagiti iskolar bayat ti pannakarisut ti parikut.
Kuna pay ni Licuanan a mabalin nga alaen ti Komision ti development fund ti CHEd wenno ti social fund ti Presidente tapno masupusopan ti kasapulan a matrikula dagiti iskolar.
(Naipablaak iti Bannawag, Disiembre 9, 2013 a bilang.)
GF Board Meeting: Dis. 7
Mapagsasaritaan iti nasao a miting dagiti proyekto ti GF a kas iti Pasnaan 5 a maangay inton Pebrero 7-9, 2014 idiay Gonzaga, Cagayan; ti Balikas a publikasion ti gunglo; ti Tagnawa 2014 a proyekto iti panagilibro ken ti pannakaangay ti 46th GF Convention inton Abril 2014 iti Sanchez Mira, Cagayan.
Maigunamgunam ti idadar-ay dagiti amin nga opisial ken dagiti presidente dagiti GUMIL chapter.
Iti sabali a bangir, marambakan ti maika-47 nga anibersario ti GUMIL Metro Manila iti pagtaengan da GMM President Vivencio S. Baclig iti Novaliches, Quezon City itoy a Disiembre 8, 2013. Simple laeng ti selebrasion ta inkeddeng dagiti kameng ti agdonar kadagiti biktima ti bagyo a Yolanda babaen ti Philippine National Red Cross.
(Naipablaak iti Bannawag, Disiembre 9, 2013 a bilang.)
DISIEMBRE 9, 2013
SARITA
6 Ti Regalo ni Ipud
Rolando A. Seguro, Jr.
NOBELA
26 Mission: Black Ops (7)
Norberto D. Bumanglag, Jr.
30 Kasera 101 (20)
N.M.E. Valdez
DANIW
10 Tinagikuata ti Lubong
Vincent Cab. Berroy
28 Kalpasan ti Amin
Jake F. Ilac
48 Dandaniw a Para Ubbing
Ludy Ely F. Bravo/ Dexter Marin Fabito
SALAYSAY
12 Ket Bimmangon ni Pacquiao!
Neyo Mario E. Valdez
14 Nagpintasen ti Kailokuan!
Felix M. Eslava, Jr.
40 Dika Koma Agpannuray iti Kemikal a Pestisidio
Reynaldo E. Andres
KOMIKS
19 Gayang ni Lam-ang (10)
22 Aritosan (54)
24 Miks & Tiks
KOLUM
16 Saludsodem ken ni Apo Hues
18 Dear Doc
32 Okeyka, Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
46 Temporally Closed, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
9 Nagkupas a Naimbag a Sursuro
17 Siled ti Kararag
29 Ubing Pay La Ngamin, Kunam Lattan, Manang?
31 Txtm8
33 Dinto Agbalin a Barayuboy
35 Ti Gasatmo Ita a Lawas
36 Ammuem Pay Dagitoy
39 “Inang, Papaayabannaka ti Prinsipal”
November 21, 2013
Saan Laeng a Naim-imas ti Marunggay No Kanayon a Maal-alaan
SAAN LAENG A NAIM-IMAS TI MARUNGGAY NO KANAYON A MAAL-ALAAN. Daytoy ita ti mangmangted iti natalged a pagtrabahuan dagiti sumagmamano a residente iti Ilocos Norte a kas kadagitoy nga umili iti Sarrat, Ilocos Norte. Mailako dagitoy madama a maimarmaritan a bulong ti marunggay kadagiti pharmaceutical companies ken dadduma pay a negosiante iti Metro Manila ken iti ballasiw-taaw— iti Europa ken Asia ken iti Estados Unidos— tapno maproseso dagitoy a kas pulbos (powder) wenno flakes ket agbalin a kangrunaan a ramen dagiti maar-aramid a malunggay herbal tea, food supplement ken fortifier. Narugian idi 2008, ti kooperatiba dagiti agmulmula iti marunggay iti Ilocos Norte nga idauluan ni Pastor Adriano Piza ti napasnek a mangitantandudo ita iti panagmula iti marunggay tapno ad-adda pay a makatulong iti panagdur-as dagiti mannalon. Masarakan ti plantada iti igid ti national highway iti Barangay San Joaquin iti Sarrat ket ditoy a maproseso dagiti bulong ti marunggay babaen ti drying machine ken pulverizer. Manipud iti nasurok a 22 nga ektaria a plantasion ti marunggay iti agdama, plano ti grupo a manayonan pay daytoy agingga iti 100 nga ektaria tapno maserbian ti dakkel a panagkasapulan iti daytoy a produkto ket maibilang daytoy kadagiti maipagpannakkel a produkto ni Ilokano iti biang ti export. (Leilanie G. Adriano)
(Naipablaak iti Bannawag, Disiembre 2, 2013 a bilang.)
Climate change education, saan koma a sex education
Imbes a sex education, rebbengna koma a maisuro ti climate change kadagiti pribado ken publiko a pagadalan iti pagilian. Daytoy ti indiaya ni Dip. Lito Antienza ti Buhay party-list.
Kuna ni Atienza a ti pannakapukaw dagiti biag ken pannakadadael dagiti sanikua gapu iti bagyo a Yolanda ti mangriing koma iti nasional a gobierno tapno iturongna ti imatangna iti pannakayadal kadagiti agtutubo ti maipanggep iti climate change.
Kuna pay ni Atienza a lipatentayo pay laeng ti sex education iti RH Law (a kadagitoy a gundaway, saan pay laeng a maipakat). Segun kenkuana, ti biblia ti nakaparsuaan ti rebbengna a maisuro gapu ta daytoy ti mangisalakan iti biag.
Karaman kadagiiti nangkontra iti pannakayimplementar ti RH Law, kuna ni Atienza nga awaten koman ti gobierno a mabalin a dumtengto manen dagiti didigra a kas kapigsa ti Yolanda. Kunana a daytoy ti bales ti nakaparsuaan gapu iti adu a panagabuso ti tattao; ngarud, masapul koma a maiwayat dagiti addang tapno masalakniban dagiti biag ken sanikua ken maikabassit ti madidigra dagiti napipigsa a kalamidad.
(Naipablaak iti Bannawag, Disiembre 2, 2013 a bilang.)
Kuna ni Atienza a ti pannakapukaw dagiti biag ken pannakadadael dagiti sanikua gapu iti bagyo a Yolanda ti mangriing koma iti nasional a gobierno tapno iturongna ti imatangna iti pannakayadal kadagiti agtutubo ti maipanggep iti climate change.
Kuna pay ni Atienza a lipatentayo pay laeng ti sex education iti RH Law (a kadagitoy a gundaway, saan pay laeng a maipakat). Segun kenkuana, ti biblia ti nakaparsuaan ti rebbengna a maisuro gapu ta daytoy ti mangisalakan iti biag.
Karaman kadagiiti nangkontra iti pannakayimplementar ti RH Law, kuna ni Atienza nga awaten koman ti gobierno a mabalin a dumtengto manen dagiti didigra a kas kapigsa ti Yolanda. Kunana a daytoy ti bales ti nakaparsuaan gapu iti adu a panagabuso ti tattao; ngarud, masapul koma a maiwayat dagiti addang tapno masalakniban dagiti biag ken sanikua ken maikabassit ti madidigra dagiti napipigsa a kalamidad.
(Naipablaak iti Bannawag, Disiembre 2, 2013 a bilang.)
“Pork barrel,” maikontra iti Konstitusion, kuna ti SC
Maikontra iti Konstitusion ti “pork barrel” dagiti kameng ti Kongreso iti babaen ti Priority Development Assistant Fund (PDAF) saan laeng nga iti 2013 no di pay ket kadagiti napalpalabas a tawen, kas kuna ti Korte Suprema itay lawasna.
Iti panangibotos dagiti amin a 14 a mahistrado ti Korte Suprema, naibilin pay ti panangkamat ti gobierno kadagiti amin nga opisial ti turay ken pribado nga umili nga adda pakainaiganna iti illegal a pannakaaramat dagiti pondo iti babaen ti sistema ti pork barrel.
Iti agdama, indarumen ti gobierno iti kaso a plunder ken malversation ti tallo a senador— da Juan Ponce Enrile, Jose “Jinggoy” Estrada ken Ramon “Bong” Revilla-- ken 34 a sabsabali pay iti panangidaulo kadakuada ni maatap nga utek ti P10-bilion a pork barrel scam a ni Janet Lim Napoles.
(Naipablaak iti Bannawag, Disiembre 2, 2013 a bilang.)
Iti panangibotos dagiti amin a 14 a mahistrado ti Korte Suprema, naibilin pay ti panangkamat ti gobierno kadagiti amin nga opisial ti turay ken pribado nga umili nga adda pakainaiganna iti illegal a pannakaaramat dagiti pondo iti babaen ti sistema ti pork barrel.
Iti agdama, indarumen ti gobierno iti kaso a plunder ken malversation ti tallo a senador— da Juan Ponce Enrile, Jose “Jinggoy” Estrada ken Ramon “Bong” Revilla-- ken 34 a sabsabali pay iti panangidaulo kadakuada ni maatap nga utek ti P10-bilion a pork barrel scam a ni Janet Lim Napoles.
(Naipablaak iti Bannawag, Disiembre 2, 2013 a bilang.)
November 20, 2013
DISIEMBRE 2, 2013
SARITA
6 Soledad Dolor
Onofrecia I. Ibarra
NOBELA
26 Mission: Black Ops (6)
Norberto D. Bumanglag, Jr.
30 Kasera 101 (19)
N.M.E. Valdez
DANIW
7 Kawesanka iti Estetiko a Balikas
John B. Buhay
28 Ken ni Liwliwa
Roselyn C. Campano
48 Dandaniw a Para Ubbing
Ethewalda D. Daga/ Jobert M. Pacnis
SALAYSAY
10 Asino ni Kapitan Pedro B. Navarro?
Gloria Lorenzana Agas
12 Komusta Itan ti Marag Valley?
Leilanie G. Adriano
24 Ket Nagpabuyada iti Sarsuela Idiay Maui
Ric Agnes
40 Nagimaskan, Maritangtang!
Virginia A. Duldulao
KOMIKS
17Gayang ni Lam-ang (9)
20 Aritosan (54)
22 Miks & Tiks
KOLUM
14 Saludsodem ken ni Apo Hues
16 Dear Doc
32 Okeyka, Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
46 Mami Pakyaw
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
9 “Amangan No Agpukawka Manen”
15 Siled ti Kararag
29 Ania, Aya, ti Pork Barrel?
31 Txtm8
33 Kasla Nataengan; Ngem No Dadduma, Ubing Latta ti Garawna
35 Ti Gasatmo Ita a Lawas
36 Ammuem Pay Dagitoy
39 Rumbeng Kadi a Magunggonaan Dagiti Nagaget nga Ubbing?
November 19, 2013
Lallakay ken Babbaket, Naserbian iti Capitol Express
LALLAKAY KEN BABBAKET, NASERBIAN ITI CAPITOL EXPRESS. Agassawa a Tinguian iti Nueva Era, Ilocos Norte ti madama a patpatulduan ni Fernando “Andy” Ligot iti Communication and Media Office ti gobierno probinsial ti Ilocos Norte tapno maikkanda iti libre nga agas. Imbes nga agudong pay laeng dagitoy tapno agkiddaw iti kasapulanda a tulong, mismo a ti Capitol Express a programa ti gobierno probinsial ti agpaspasiar kadagiti nadumaduma nga ili ken siudad iti Ilocos Norte tapno mayasideg dagiti nadumaduma a serbisio ken programa a kasapulanda a kas iti libre nga agas, pannakaipaay iti pagpuonan a negosio, panggedan wenno taraken a kalding, baboy wenno baka ken dadduma pay a makatulong kadakuada tapno maalay-ayan ti kinakurapay ken malapdan ti nakaro a panagbisin. (Leilanie G. Adriano)
(Naipablaak iti Bannawag, Nobiembre 25, 2013 a bilang.)
November 17, 2013
Agannad iti makasabidong a dekorasion iti Paskua
Maysa nga environmental group ti nangballaag kadagiti umili itay lawasna iti panagannadda kadagiti magatang a dekorasion iti Paskua kalpasan a matakuatan nga adu kadagitoy ti addaan iti nangato nga imetna a “lead” wenno buli a makadadael iti salun-at.
Iti panangamiris ti EcoWaste Coalition Project Protect kadagiti lako a dekorasion iti Paskua iti sumagmamano a pagtagilakuan iti Divisoria ken Quiapo iti Manila, Monumento iti Caloocan City ken Nepa-Q-Mart iti Quezon City, natakuatan, babaen ti panagusar iti x-ray fluorescence (XRF) analytical device, ti kaadda dagiti makasabidong a kemikal a ramen dagitoy, kas iti antimony, arsenic, cadmium wenno chromium a nangatngato ngem iti kabaelan ti bagi nga agsepen.
Kangrunaan ketdi a pakariribukan ti grupo ti kaadda ti ramen a lead dagiti inamirisda a dekorasion iti Paskua ta napeggad daytoy iti salun-at uray “low level” daytoy.
Innayon ti grupo a kangrunaan a maapektaran dagiti ubbing ta nakapsut pay laeng ti resistansiada ken madama pay laeng ti pannakadebelop ti bagida.
Kuna pay ti grupo a dagiti dekorasion iti Paskua, makadkadanon met uray kadagiti adayo a probinsia—ket rumbeng laeng a maballaagan dagiti umili a pilienda koma dagiti gatangenda wenno nasaysayaat pay, agusarda laengen kadagiti material nga adda iti aglawlawda.
(Naipablaak iti Bannawag, Nobiembre 25, 2013 a bilang.)
Iti panangamiris ti EcoWaste Coalition Project Protect kadagiti lako a dekorasion iti Paskua iti sumagmamano a pagtagilakuan iti Divisoria ken Quiapo iti Manila, Monumento iti Caloocan City ken Nepa-Q-Mart iti Quezon City, natakuatan, babaen ti panagusar iti x-ray fluorescence (XRF) analytical device, ti kaadda dagiti makasabidong a kemikal a ramen dagitoy, kas iti antimony, arsenic, cadmium wenno chromium a nangatngato ngem iti kabaelan ti bagi nga agsepen.
Kangrunaan ketdi a pakariribukan ti grupo ti kaadda ti ramen a lead dagiti inamirisda a dekorasion iti Paskua ta napeggad daytoy iti salun-at uray “low level” daytoy.
Innayon ti grupo a kangrunaan a maapektaran dagiti ubbing ta nakapsut pay laeng ti resistansiada ken madama pay laeng ti pannakadebelop ti bagida.
Kuna pay ti grupo a dagiti dekorasion iti Paskua, makadkadanon met uray kadagiti adayo a probinsia—ket rumbeng laeng a maballaagan dagiti umili a pilienda koma dagiti gatangenda wenno nasaysayaat pay, agusarda laengen kadagiti material nga adda iti aglawlawda.
(Naipablaak iti Bannawag, Nobiembre 25, 2013 a bilang.)
Ikiwkiwar Dagitoy a Mannalon
IKIWKIWAR DAGITOY A MANNALON wenno agbangbangkag ti bilagda a kahoy (balangkoy, balinghoy, cassava), a naburbor nga umuna babaen ti shredder (makita iti likud), iti daytoy a paset ti barangay Nueva, Sta. Marcela, Apayao tapno al-alisto a mamagaan sakbay nga ibiaheda idiay Echague, Isabela nga ayan ti maysa a planta ti feeds. Ti kahoy ti maikadua a kangrunaan a produkto ti Sta. Marcela, Apayao, malaksid iti pagay, nga isu met laeng ti OTOP wenno One Town One Product-da. Daytoy met laeng ti namunganayan ti Balangkoy Festival ti nasao nga ili. (Rolando A. Seguro, Jr.)
(Naipablaak iti Bannawag, Nobiembre 25, 2013 a bilang.)
November 14, 2013
Bahrain, agawat iti obrero a Pinoy manipud iti Saudi
Impakaammo ni Department of Labor and Employment (DoLE) Secretary Rosalinda Baldoz nga impanamnama ni Bahraini Labor Minister Jameel bin Mohammed Ali Humaidan nga interesado ti Bahrain nga agala kadagiti skilled Filipino workers nga agtrabaho iti nasao a pagilian.
Segun ken ni Baldoz, dakkel nga oportunidad daytoy para kadagiti overseas Filipino workers (OFW) a napagawid manipud iti Saudi Arabia ken iti dadduma pay a pagilian iti Middle East.
Kuna ni Baldoz a no bilang kayatda pay ti agabrod, nasayaat ti Bahrain ken dadduma pay a pagilian iti Middle East yantangay ta naipasigda metten ti bagbagida iti kultura dagiti Arabo ken nalaka laengen a sursuruenda ti lengguahe dagitoy.
Sinigurado met ni Baldoz a natalged dagiti OFW iti Bahrain nga ayan ita ti mapattapatta a 60,000 a mangmangged a Filipino.
Kuna ni Baldoz a nupay mariribukan dagiti napagawid nga OFW, kayat nga ipakaammo ti opisial a mabalinda ti agtrabaho iti abrod nangruna iti Bahrain wenno agnegosio iti pagilian.
Naammuan a nasursurok ngem 12,000 a Filipino ti naawanan iti trabaho gapu iti kampania ti Saudi Arabia nga agtiliw kadagiti illegal nga agtrabtrabaho iti nasao a pagilian.
(Naipablaak iti Bannawag, Nobiembre 25, 2013 a bilang.)
Segun ken ni Baldoz, dakkel nga oportunidad daytoy para kadagiti overseas Filipino workers (OFW) a napagawid manipud iti Saudi Arabia ken iti dadduma pay a pagilian iti Middle East.
Kuna ni Baldoz a no bilang kayatda pay ti agabrod, nasayaat ti Bahrain ken dadduma pay a pagilian iti Middle East yantangay ta naipasigda metten ti bagbagida iti kultura dagiti Arabo ken nalaka laengen a sursuruenda ti lengguahe dagitoy.
Sinigurado met ni Baldoz a natalged dagiti OFW iti Bahrain nga ayan ita ti mapattapatta a 60,000 a mangmangged a Filipino.
Kuna ni Baldoz a nupay mariribukan dagiti napagawid nga OFW, kayat nga ipakaammo ti opisial a mabalinda ti agtrabaho iti abrod nangruna iti Bahrain wenno agnegosio iti pagilian.
Naammuan a nasursurok ngem 12,000 a Filipino ti naawanan iti trabaho gapu iti kampania ti Saudi Arabia nga agtiliw kadagiti illegal nga agtrabtrabaho iti nasao a pagilian.
(Naipablaak iti Bannawag, Nobiembre 25, 2013 a bilang.)
November 13, 2013
NOBIEMBRE 25, 2013
SARITA
6 Ti Sunggo
Ariel S. Tabag
NOBELA
26 Mission: Black Ops (5)
Norberto D. Bumanglag, Jr.
30 Kasera 101 (18)
N.M.E. Valdez
DANIW
9 Sika ti Sabong, Siak ti Salemsem
Arnold C. Baxa
32 2 a Daniw iti Panangilut iti Mapakpakil a Rabii
Roy V. Aragon
48 Dandaniw a Para Ubbing
Jobert M. Pacnis/ Ronelyn B. Ramones
SALAYSAY
10 Daydi Manong Tante, Editor (3)
Guillermo R. Andaya
12 Storm Surge, Ania Daytoy?
Neyo Mario E. Valdez
40 Padasenyo Met ti Agtaraken iti Rasa
Reynaldo E. Andres
KOMIKS
19 Gayang ni Lam-ang (8)
22 Aritosan (53)
24 Miks & Tiks
KOLUM
14 Saludsodem ken ni Apo Hues
16 Dear Doc
18 Okeyka, Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
46 Kini Rogers, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Ania Kadi ti Money Laundering?
28 Siled ti Kararag
29 Ania Met ti Akem ti LGU iti Panagbasa da Boy ken Baby?
31 Txtm8
33 Wen, Raementayo Koma ti Musika
35 Ti Gasatmo Ita a Lawas
36 Ammuem Pay Dagitoy
39 Kasano ti Panangisurat Kadagiti Mangngeg iti Lektiur?
November 11, 2013
Saluyot Laeng?
SALUYOT LAENG? Ay, dimo kunkuna dayta. Gapu ta babaen ti panagsukisok ken mayannatup a teknolohia, mabalin met daytoy a maaramid a tela a kas kadagitoy naidispley a pagan-anay a naaramid manipud iti bulong ti saluyot, water hyacinth ken maguey nga adda laeng nga agwarawara iti aglawlawtayo. Kinapudnona, saan laengen nga iti Filipinas ti pakaiwarwarasan dagitoy a partuat ni Filipino, nakadanon payen iti nadumaduma a paset ti lubong. (Leilanie G. Adriano)
(Naipablaak iti Bannawag, Nobiembre 18, 2013 a bilang.)
Botelia a plastik nga addaan iti BPA, nakiddaw a maiparit
Kiniddaw ti maysa nga agdadamo a diputado ti madagdagus a pannakaiparit dagiti botelia a plastik a pagyanan dagiti makan ken inumen a para ubbing a naaramid manipud iti bisphenol A (BPA), maysa a paset ti plastik, a naduktalan a makadidigra iti tao.
Indatag ni Dip. Angelina Tan (NPC, Quezon) ti House Bill (HB) 2340 a mangibilin ti permanente a pannakaipagel dagiti produkto a plastik nga addaan iti BPA ken ti pannakaipakat ti dusa iti pannakaangkat, pannakapartuat, pannakailako ken pannakaiwaras dagitoy.
Kuna ni Tan, maysa a doktor iti medisina, a ti BPA ti agraraira a kemikal iti agdama ken isu ti kangrunaan a paset ti polycarbonate plastic a masarakan kadagiti container a pagyanan ti taraon ken botelia a para kadagiti ubbing.
Kunana a mabalin a maligsay daytoy BPA babaen ti pudot wenno dadduma pay a kondision ti temperatura ket mabalin a mailaok iti taraon ket agpeggad ti salun-at ti tao.
Kuna pay ni Tan a dagiti umad-adu a parikut iti salun-at kas iti prostate cancer, kanser iti suso, sobra a kinalukmeg, attention deficit and hyperactivity disorder (ADHD), natungday a panagdebelop ti utek ken resistensia, nababa a bilang ti semilia ket mainanaigiti BPA, segun kadagiti panagadal.
(Naipablaak iti Bannawag, Nobiembre 18, 2013 a bilang.)
Indatag ni Dip. Angelina Tan (NPC, Quezon) ti House Bill (HB) 2340 a mangibilin ti permanente a pannakaipagel dagiti produkto a plastik nga addaan iti BPA ken ti pannakaipakat ti dusa iti pannakaangkat, pannakapartuat, pannakailako ken pannakaiwaras dagitoy.
Kuna ni Tan, maysa a doktor iti medisina, a ti BPA ti agraraira a kemikal iti agdama ken isu ti kangrunaan a paset ti polycarbonate plastic a masarakan kadagiti container a pagyanan ti taraon ken botelia a para kadagiti ubbing.
Kunana a mabalin a maligsay daytoy BPA babaen ti pudot wenno dadduma pay a kondision ti temperatura ket mabalin a mailaok iti taraon ket agpeggad ti salun-at ti tao.
Kuna pay ni Tan a dagiti umad-adu a parikut iti salun-at kas iti prostate cancer, kanser iti suso, sobra a kinalukmeg, attention deficit and hyperactivity disorder (ADHD), natungday a panagdebelop ti utek ken resistensia, nababa a bilang ti semilia ket mainanaigiti BPA, segun kadagiti panagadal.
(Naipablaak iti Bannawag, Nobiembre 18, 2013 a bilang.)
Awan “tax break,” kuna ti Malakanyang
Awan ti maipanamnama ti gobierno a tax break wenno saan a panagbayad dagiti umili iti buis, kas maibatay iti pakaammo ti Malakanyang.
Kuna ni Presidential Communications Operations Secretary Herminio Coloma, Jr. nga awan ti panggep ti gobierno a mangipakat iti tax break a kas iti ilablaban ti sumagmamano a grupo a dismayado iti maatap a pannakakunniber ti binilion a pisos manipud iti pork barrel.
Kuna ni Coloma nga agpanunot koma a naimbag dagiti manguruprupir iti tax break ta ti buis dagiti umili ti dara ti ekonomia. Dakkel a porsiento ti nailian a badyet ti aggapu iti buis dagiti umili.
Sumagmamano a grupo, a nangipakaammo iti pannakadismayada ken ni Presidente Benigso S. Aquino III gapu iti panangsalsalaknibna iti pork barrel system, ti nangdawat a maipakat koma ti tallo a bulan a tax break tapno maliklikan ti panangibolsa dagiti managkunniber a politiko kadagiti ibaybayadda a buis.
Kuna ketdi ni Coloma a daytoy a plano ket aramid dagiti nakipet ti utekna gapu laeng iti pannakadismayada iti pork barrel scam.
Innayonna a bassit laeng a pondo ti nairaman iti pork barrel scam no idilig iti dakkel a gatad manipud iti buis dagiti umili a maus-usar kadagiti proyekto ti gobierno.
(Naipablaak iti Bannawag, Nobiembre 18, 2013 a bilang.)
Kuna ni Presidential Communications Operations Secretary Herminio Coloma, Jr. nga awan ti panggep ti gobierno a mangipakat iti tax break a kas iti ilablaban ti sumagmamano a grupo a dismayado iti maatap a pannakakunniber ti binilion a pisos manipud iti pork barrel.
Kuna ni Coloma nga agpanunot koma a naimbag dagiti manguruprupir iti tax break ta ti buis dagiti umili ti dara ti ekonomia. Dakkel a porsiento ti nailian a badyet ti aggapu iti buis dagiti umili.
Sumagmamano a grupo, a nangipakaammo iti pannakadismayada ken ni Presidente Benigso S. Aquino III gapu iti panangsalsalaknibna iti pork barrel system, ti nangdawat a maipakat koma ti tallo a bulan a tax break tapno maliklikan ti panangibolsa dagiti managkunniber a politiko kadagiti ibaybayadda a buis.
Kuna ketdi ni Coloma a daytoy a plano ket aramid dagiti nakipet ti utekna gapu laeng iti pannakadismayada iti pork barrel scam.
Innayonna a bassit laeng a pondo ti nairaman iti pork barrel scam no idilig iti dakkel a gatad manipud iti buis dagiti umili a maus-usar kadagiti proyekto ti gobierno.
(Naipablaak iti Bannawag, Nobiembre 18, 2013 a bilang.)
November 9, 2013
Dumteng Man ti Dawel, Kasla Awan Aniamanna
DUMTENG MAN TI DAWEL, KASLA AWAN ANIAMANNA no adda panagkaykaysa. Kas kadagitoy pumurok iti Barangay Saud, Badoc, Ilocos Norte, sangsangkamaysada a mangguyguyod iti iket a pagdaklis tapno adda pagbibingayanda a sida. Ubing, lakay man wenno baket, maibingayan— kas subad ti itutulongna. Narigat man ti biag, kunada, ngem naragsak met no ti ipauneg, mismo a nagbannogan— saan a kas kadagiti dadduma a politiko a nakaamerikana ngem manipud met iti ling-et dagiti umili ti paggapuan ti pagpapaimasda. (Leilanie G. Adriano)
(Naipablaak iti Bannawag, Nobiembre 18, 2013 a bilang.)
November 6, 2013
NOBIEMBRE 18, 2013
SARITA
6 Aurora Borealis
Aileen B. Serrano
NOBELA
26 Mission: Black Ops (4)
Norberto D. Bumanglag, Jr.
30 Kasera 101 (17)
N.M.E. Valdez
DANIW
32 Marapait
Pearl Lovedyn A. Dacuag
48 Dandaniw a Para Ubbing
Leonora R. Melchor/ Derick Marcel F. Yabes
SALAYSAY
10 Daydi Manong Tante, Editor (2)
Guillermo R. Andaya
12 Nasken Kadi Pay nga Agpalawag ni PNoy?
Neyo Mario E. Valdez
16 Destinasion: Batanes
Elizabeth M. Raquel
40 Kastoy ti Umno a Panagabuno iti Tarong
Reynaldo E. Andres
KOMIKS
19 Gayang ni Lam-ang (7)
22 Aritosan (52)
24 Miks & Tiks
KOLUM
14 Saludsodem ken ni Apo Hues
17 Okeyka, Apong
29 Dear Doc
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
46 Sport Swear, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
9 Ne, Sangagasuten ti Tawen da Lola!
15 Bumabbaba Kadi ti Grado ti Anakmo?
28 Siled ti Kararag
31 Txtm8
33 Asaynment Wenno Pagibusan Laeng iti Oras?
35 Ti Gasatmo Ita a Lawas
36 Ammuem Pay Dagitoy
39 Agannad iti Panagaramat iti Reusable Bag
November 5, 2013
Problemam ti Bao iti Pinagayam?
PROBLEMAM TI BAO ITI PINAGAYAM? Padasem man a tugkelan iti palatang ti
niog ti aglikmut ti pinagayam a kas iti ar-aramiden dagiti sumagmamano a mannalon ditoy dumaya a Pangasinan (kitaen ti ladawan). Adu ti mamati a makabugaw daytoy iti bao ta kasla kano uleg ti naitugkel a palatang ti niog a sisasagana a tumukkaw ti itsurana. (Felix M. Eslava, Jr.)
(Naipablaak iti Bannawag, Nobiembre 11, 2013 a bilang.)
4 a baro a barayti ti pagay, manamnama a paaduenna ti apit
Uppat a baro a barayti ti pagay a nabiit pay a nairuar ti manamnama a mangpaadu iti apit ken makatulong a mangtun-oy iti naan-anay a kasapulan a bagas ti pagilian iti daytoy a tawen, kas kinuna ti Philippine Rice Research Institute (PhilRice) itay lawasna.
Nairehistron iti National Seed Industry Council (NSIC) dagitoy baro nga uppat a barayti ti pagay, ti Tubigan 23, Tubigan 24, Tubigan 25, ken Japonica 3.
Kinuna ni PhilRice Executive Director Dr. Eufemio Rasco, Jr. a kabaelan dagitoy a baro a barayti ti mangipaay iti 7 agingga iti 10 a tonelada metrika (MT) nga apit iti kada ektaria.
“Dakkel ti maitulong dagitoy a barayti, a makaited iti 7 MT agingga iti 10 MT iti kada ektaria, iti pannakapaadu ti apit no panunoten nga iti agdama, mapan laeng a 3 MT agingga iti 4 MT ti gagangay a maap-apit iti kada ektaria.
(Naipablaak iti Bannawag, Nobiembre 11, 2013 a bilang.)
Nairehistron iti National Seed Industry Council (NSIC) dagitoy baro nga uppat a barayti ti pagay, ti Tubigan 23, Tubigan 24, Tubigan 25, ken Japonica 3.
Kinuna ni PhilRice Executive Director Dr. Eufemio Rasco, Jr. a kabaelan dagitoy a baro a barayti ti mangipaay iti 7 agingga iti 10 a tonelada metrika (MT) nga apit iti kada ektaria.
“Dakkel ti maitulong dagitoy a barayti, a makaited iti 7 MT agingga iti 10 MT iti kada ektaria, iti pannakapaadu ti apit no panunoten nga iti agdama, mapan laeng a 3 MT agingga iti 4 MT ti gagangay a maap-apit iti kada ektaria.
(Naipablaak iti Bannawag, Nobiembre 11, 2013 a bilang.)
November 3, 2013
Abel Iloko, Magustuanda a Gatangen a Para Regalo
ABEL ILOKO, MAGUSTUANDA A GATANGEN A PARA REGALO. Kas iti daytoy gumatgatang iti abel ken ni manang tindera a kameng ti Paoay Weavers Association iti Paoay, Ilocos Norte, makaay-ayat a pumilpili kadagiti kayatna a gatangen. Malaksid iti naabel a tela a maaramid a kas uniporme, Filipiniana wenno dagiti kadawyan a punda ti pungan ken ules nga ilaklakoda, adu payen ti sabasabali a disenio ken partuat ti Kailokuan manipud iti abel a kas iti hand bag, coin purse, table runner, pagpunas ken dadduma pay a kasapulan iti kosina wenno arkos iti balay wenno kadagiti restauran a mangitantandudo kadagiti nariingan a produkto ni Ilokano. (Leilanie G. Adriano)
(Naipablaak iti Bannawag, Nobiembre 11, 2013 a bilang.)
Ayat iti trabaho, saan a sueldo ti kaskenan, kuna ti panagadal
Ti panangipateg iti trabaho, saan ket a ti kinangato ti sueldo, ti gapuna nga agtaltalinaed ti maysa nga empleado iti trabahona.
Daytoy ti natakuatan iti maysa a surbey nga inwayat ti maysa nga online recruitment firm itay nabiit.
“Ti kangrunaan a rason nga agtaltalinaed dagiti empleado iti agdama a trabahoda ket isu ti kinapudnona a pagaayat dagiti empleado ti ar-aramidenda,” kinuna ti surbey nga inwayat ti JobStreet.com.
Kas maibatay iti resulta ti surbey a nairuar itay lawasna, 75 a porsiento kadagiti napagsaludsodan, nga agdama nga agsapsapul iti trabahoda, ti nagkuna a napateg a banag ti dakkel a sueldo iti panagsapsapulda iti kayatda a pagtrabahuan. Ngem ti ketdi kaskenan, isu ti kinaragsakda a mangar-aramid iti maipakumit kadakuada a trabaho— ta pagaayatda nga ar-aramiden daytoy.
(Naipablaak iti Bannawag, Nobiembre 11, 2013 a bilang.)
Daytoy ti natakuatan iti maysa a surbey nga inwayat ti maysa nga online recruitment firm itay nabiit.
“Ti kangrunaan a rason nga agtaltalinaed dagiti empleado iti agdama a trabahoda ket isu ti kinapudnona a pagaayat dagiti empleado ti ar-aramidenda,” kinuna ti surbey nga inwayat ti JobStreet.com.
Kas maibatay iti resulta ti surbey a nairuar itay lawasna, 75 a porsiento kadagiti napagsaludsodan, nga agdama nga agsapsapul iti trabahoda, ti nagkuna a napateg a banag ti dakkel a sueldo iti panagsapsapulda iti kayatda a pagtrabahuan. Ngem ti ketdi kaskenan, isu ti kinaragsakda a mangar-aramid iti maipakumit kadakuada a trabaho— ta pagaayatda nga ar-aramiden daytoy.
(Naipablaak iti Bannawag, Nobiembre 11, 2013 a bilang.)
Subscribe to: Posts (Atom)


text:
Baybay Puraw
Ti Baybay Puraw (Ruso: Бeлoe Mope, Beloye more; Karelio ken Pinlandes: Vienanmeri, lit. Baybay Dvina; Nenets: Cэpako яMʼ, Serako yam) ket ti akin-abagatan a sabangan ti Baybay Barents a mabirukan idiay amianan a laud ti Rusia. Napalikmutan daytoy babaen ti Karelia iti laud, ti Peninsula Kola iti amianan, ken ti Peninsula Kanin iti amianan a daya. Ti sibubukel a Baybay Puraw ket addaan iti turay ti Rusia ken naikeddeng a paset kano ti akin-uneg a dandanum ti Rusia.[3] Iti administratibo, daytoy ket nabingbingay iti pagbaetan ti Arkhangelsk ken ti Murmansk Oblast ken ti Republika ti Karelia.
Ti kangrunaan a puerto ti Arkhangelsk ket mabirukan idiay Baybay Puraw. Para iti kaaduan a pakasaritaan ti Rusia, daytoy idi ti nangruna a sentro ti internasional a maritimo a panagtagilako ti Rusia, ken inar-aramid idi dagiti nagtataeng iti igid ti baybay a Pomor manipud idiay Kholmogory. Iti moderno a panawen daytoy ket nagbalin a maysa a nangruna a kuartel ti marina ken submarino ti Sobiet. Ti Kanal Baybay Puraw-Baltiko ket mangikapet iti Baybay Puraw iti Baybay Baltiko.
Dagiti linaon
Heograpia[urnosen | urnosen ti taudan]
Gaya-at[urnosen | urnosen ti taudan]
Ipalawag ti Gunglo ti Internasional a Hidrograpiko ti akin-amianan a patingga ti Baybay Puraw a kas "Ti linia a mangisilpo ti Svyatoi Nos (Aplaya ti Murmansk, 39°47'E) ken Rawis Kanin".[4]
Dagiti nagibasaran[urnosen | urnosen ti taudan]
- ^ Baybay Puraw, Nalatak nga Ensiklopdia ti Sobiet (iti Ruso)
- ^ Baybay Puraw, Encyclopædia Britannica on-line
- ^ A. D. Dobrovolskyi and B. S. Zalogin Seas of USSR. Baybay Puraw, Unibersidad ti Moscow (1982) (iti Ruso)
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 6 Pebrero 2010.
Dagiti silpo ti ruar[urnosen | urnosen ti taudan]
Midia a mainaig iti Baybay Puraw iti Wikimedia Commons


text:
TOPIKO ITI AKKUB | SOLUSION ITI PANAGDUDUMA TI LENGGUAHE
Nasolusionan ti Problema idi Un-unana
AGDUDUMA ken nakaad-adu ti lengguahe iti lubong—sumurok-kumurang 7,000 iti agdama. Gapu iti dayta, mabalin nga adda tumaud a problema iti panagbiahe, negosio, edukasion, ken gobierno. Idi pay un-unana a kasta ti situasion. Kas pagarigan, idi agarup 475 B.C.E., iti panagturay ni Ari Ahasuero (posible a ni Xerxes I), indanon dagiti Persiano ti bilin ti ari iti intero a masakupanna, ‘manipud India agingga iti Etiopia, 127 a distrito, iti tunggal distrito iti bukodna nga estilo ti panagsurat ken iti tunggal ili iti bukodna a pagsasao.’ *
Ita, ti kaaduan nga organisasion—uray dagiti gobierno—dida kayat nga aramiden dayta a narigat a trabaho. Ngem adda organisasion a nagballigin a nangaramid iti dayta. Agar-aramid dagiti Saksi ni Jehova kadagiti magasin, audio ken video a publikasion, ken adu a libro—a pakairamanan ti Biblia—iti nasurok a 750 a lengguahe. Karaman kadagita ti sumurok-kumurang a 80 a sign language. Agar-aramid met dagiti Saksi iti agduduma a bersion ti Braille para kadagiti bulsek.
Kasta met, awan kuarta a maal-ala dagiti Saksi ni Jehova kas bayad iti panagbannogda. Kinapudnona, volunteer ti amin nga agipatpatarus (translator) ken ti dadduma a kakaduada nga agtrabtrabaho. Apay a kasta unay ti panagporsegida nga agipatarus iti adu a lengguahe, ken kasanoda nga ar-aramiden dayta?


text:
Dagiti Nalimed a Sugat nga Epekto ti Panangabuso Kadagiti Ubbing
“Basta kagurak ti bagik. Kanayon a pampanunotek nga adda koma inaramidko, rebbengko nga imbaga a nangpasardeng iti dayta. Basta mariknak a nakarugrugitak.”—Ann.
“Mariknak a maisinsinaak kadagiti tattao. Masansan a mariknak ti kinaawan namnama ken pannakaupay. No dadduma kayatkon ti matay.”—Jill.
“TI SEKSUAL a pannakaabuso iti kinaubing ket . . . makaringbaw, makadadael, ken nakababain a panangraut iti panunot, kararua, ken bagi ti maysa nga ubing . . . Ti pannakaabuso rautenna ti isuamin a paset iti panagbiag ti maysa a tao.” Kasta ti kunaen ti The Right to Innocence, ni Beverly Engel.
Saan nga amin nga ubbing agpapada iti panagtignayda iti pannakaabuso. * Dagiti ubbing addaanda iti nagduduma a personalidad, nadumaduma nga abilidad a mangsaranget iti parikut, ken nadumaduma a rikrikna a mabalin a pagpannurayan no kasapulan. Adut’ agpannuray met iti relasion ti ubing iti manangabuso, ti kinakaro ti pannakaabuso, no kasano kapaut ti pannakaabuso, ti edad ti ubing, ken dadduma pay a bambanag. Kasta met, no maibutaktak ti panangabuso ket ti ubing makaawat iti naayat a tulong, masansan a mapabassit ti pannakadangran. Nupay kasta, adu a biktima ti agsagaba iti nasasaem a nadangran a rikrikna.
No Apay a Makadangran
Mangipaay ti Biblia iti pannakaawat no apay a mapasamak ti pannakadangran. Kuna ti Eclesiastes 7:7: “Pudno a ti pannakailupitlupit pagmaagenna ti masirib a tao.” No pudno daytoy iti nataengan a tao, panunotenyo laengen ti epekto ti naranggas a pannakailupitlupit ti maysa a bassit nga ubing—nangnangruna no ti manangabuso ket maysa a taltalken a nagannak. Masapul a laglagipen, a ti umuna a sumagmamano a tawen iti biag ket napategda iti emosional ken naespirituan a panagdakkel ti ubing. (2 Timoteo 3:15) Bayat dagidiay a naganus pay a tawtawen a mangrugi ti agtutubo a mangpataud kadagiti moral a pagbeddengan ken ti pannakarikna iti personal a kinapateg. Babaen iti pannakaisinggalutna kadagiti dadakkelna, masursuro ti ubing ti kaipapanan ti ayat ken ti panagtalek.—Salmo 22:9.
“Kadagiti ubbing a naabuso,” kuna ni Dr. J. Patrick Gannon, “daytoy a pannakaibangon ti panagtalek madeskaril.” Ti manangabuso dinadadaelna ti isuamin a panagtalek ti ubing; inikkatna ti aniaman a pakakitaan iti kinatalged, panagsolsolo, wenno panagraem iti bagina ket inusarna kas maysa laeng a banag a maipaay iti bukodna a pannakapnek. * Saan a maawatan dagiti babassit nga ubbing ti kaipapanan dagiti imoral nga ar-aramid a naipilit kadakuada, ngem kaaduanna masarakanda a makaupay, nakabutbuteng, nakababain ti kapadasan.
Ngarud maawagan ti panangabuso ti ubing a “kadadaksan a panangliput.” Mapalagipantayo maipapan iti saludsod ni Jesus: “Asino ti tao nga adda kadakayo a no ti anakna dumawatto iti tinapay—isu ikkannanto aya ti maysa a bato?” (Mateo 7:9) Ngem ti manangabuso itedna iti ubing, saan a ti ayat ken panangipateg, no di ket ti kadadaksan iti amin a “bato”—seksual a pannakaraut.
Apay Agtultuloy ti Pannakadangran
Kuna ti Proverbio 22:6: “Iruammo ti ubing iti dalan a rebbengna a papanan; ket uray inton lakayen saannanto a pagpanawan.” Nalawag, ti impluensia ti nagannak agpaut aginggat’ tungpal-biag. Ngem, ania ngay no nasanay ti ubing nga awan ti gawayna a manglapped iti seksual a pannakaraut? Ania ngay no nasanay a mangaramid iti kinalulok a maisukat iti “ayat”? Ania ngay no nasanay a mangmatmat iti bagina nga awan ti mamaayna ken narugit? Saan kadi a mangiturong dayta iti aginggat’ tungpal-biag a makadangran a kababalin? Ti pannakaabuso iti kinaubing dina ikalintegan ti di umiso a kababalin ti nataengan kamaudiananna, no di ket makatulong dayta a mangilawlawag no apay a dagiti biktima ti panangabuso mabalin a naiduma ti panagtignayda wenno panagriknada,
Adu a biktima ti panangabuso ti agsagaba iti adu a nagduduma a sintomas, agraman ti panagliday. Dadduma marurodda iti kankanayon ken no maminsan makaringbaw a rikna iti basol, bain, ken pungtot. Dadduma a biktima mabalin nga agsagabada ti kinaawan panagrikna, ti di pannakaiyebkas wenno pannakarikna iti emosion. Ti nababa a panangmatmat iti bagi ken pannakarikna nga awan gaway saplitenna met ti adu. Ni Sally, nga inabuso ti pangamaenna, malagipna: “Tunggal molestiaennak mariknak nga awan gawayko ken di makakuti, nabibineg, simmikkil, mariribukan. Apay a mapaspasamak daytoy a panangabuso?” Ireport ti sikologo a ni Cynthia Tower: “Ipakita dagiti panagadal a masansan a dagiti naabuso idi ubbingda pay matmatanda ti bagida kas biktima iti intero a panagbiagda.” Mabalin a makiasawada iti manangabuso a lalaki, makisarita a kasla maam-amak, wenno mariknada nga awan pannakabalinda a mangidepensa iti bagida no agpeggadda.
Gagangay, dagiti ubbing addaanda iti 12 wenno ad-adu pay a tawen nga agsagana maipaay kadagiti emosion a matignay bayat ti pubertad. Ngem no dagiti narugit nga ar-aramid maipilitda iti agtutubo, mabalin nga isut’ maringbawan dagiti natignay a rikna. Kas impakita ti maysa a panagadal, daytoy mabalin a lapdanna ti kabaelanna a mangtagiragsak iti kinasinged iti panagasawa. Impudno ti maysa a biktima a managan Linda: “Masarakak a ti seksual a paset ti panagasawa ti karirigatan a banag iti biagko. Mariknak ti nakaam-amak a rikna a ni tatangko ti kadendennak, ket agamakak.” Dadduma a biktima mabalin nga agtignayda iti kasunganina ket makapataudda ti inkapilitan nga imoral a tartarigagay. “Nalulok ti panagbiagko ket makidennaak kadagiti naan-anay a ganggannaet,” kuna ni Jill.
Dagiti biktima ti panangabuso marigatanda met a mangsalimetmet iti nasalun-at a relasion. Masarakan dagiti dadduma a marigatanda a makilangen kadagiti lallaki wenno iti tao nga addaan autoridad. Dadduma gagaraenda a dadaelen ti pannakipagayam ken ti panagasawa babaen iti panangabuso wenno panangtengngel. Ket dagiti dadduma liklikanda nga interamente ti nasinged a relasion.
Addada pay dagiti biktima a mangdangran a mismo iti bagbagida. “Kagurak ti bagik gapu ta timmulok iti pananggargari iti panangabuso,” inamin ni Reba. Nakalkaldaang, ti saksakit iti pannangan, ti kapilitan a panagtartrabaho, ti panangabuso ti alkohol ken droga, gagangayen kadagiti biktima iti panangabuso—ti nagagar a panangikagumaan a manglipat iti rikriknada. * Dadduma iparangarangda ti pananggurada iti bagida iti ad-adda a direkta a pamay-an. “Sinugatko ti bagik, kineddelko ti takkiagko, sininitko ti bagik,” kuna ni Reba. “Mariknak a maikariak a maabuso.”
Nupay kasta, dikay ikeddeng a nasapsapa ti pagbanaganna a siasinoman a makarikna wenno agtignay iti kasta a pamay-an ket seksual a naabuso. Mabalin a mairaman ti dadduma a pisikal wenno emosional a bambanag. Kas pangarigan, kunaen dagiti eksperto a dagiti umasping a sintomas gagangayen kadagiti adulto a dimmakkel kadagiti di nasayaat panangtaripatoda a pampamilia—a sadiay dagiti dadakkelda ti nangmalmalo kadakuada, nangtagtagibassit ken nangibabain kadakuada, dida inkankano dagiti pisikal a kasapulanda, wenno dagiti dadakkelda ket adikto iti droga wenno alkohol.
Naespirituan a Pannakadangran
Ti makaallilaw unay nga epekto a mabalin nga ipaay dayta a pannakaabuso iti kinaubing isut’ mabalin a pannakadangran iti naespirituan. Ti pannakamolestia ket “kinarugit iti lasag ken espiritu.” (2 Corinto 7:1) Babaen ti panangaramid iti kinalulok iti ubing, babaen ti pananglabsing iti pisikal ken moral a pagalagadanna, babaen ti panangdadael iti talekna, ti manangabuso minulitanna ti espiritu ti ubing, wenno ti kangrunaan a panagpampanunotna. Daytoy mabalin a lapdanna kamaudiananna ti moral ken naespirituan nga irarang-ay ti biktima.
Ti libro a Facing Codependence, ni Pia Mellody, kunana pay: “Aniaman a nakaro a pannakaabuso . . . ket pannakaabuso met iti naespirituan, ta mulitanna ti panagtalek ti ubing iti Nangatngato a Pannakabalin.” Kas pangarigan, maysa a Kristiano a babai a managan Ellen ti nagimtuod: “Kasano ti panangpanunotko ken Jehova kas maysa nga Ama no pampanunotek nga addaanak ti maysa a naranggas, nauyong a naindagaan nga ama?” Kuna ti sabali pay a biktima, a managan Terry: “Diak pulos nakilangen ken Jehova kas maysa nga Ama. Imbilangko kas Dios, Apo, Soberano, Namarsua! Ngem kas Ama, saan!”
Dagita nga indibidual saanda a nakapuy iti naespirituan wenno agkurangda iti pammati. Maisupadi ketdi, ti kankanayon a panangikagumaanda a mangsurot kadagiti prinsipio ti Biblia ti mangpaneknek iti naespirituan a kinabilegda! Ngem panunotenyo no kasano ti panagrikna ti dadduma no mabasada ti maysa a teksto ti Biblia a kas ti Salmo 103:13, a kunaenna: “Kas panangngaasi ti maysa nga ama kadagiti annakna, kasta ti panangngaasi ni Jehova kadagiti agbuteng kenkuana.” Mabalin a maawatan ti dadduma daytoy. Ngem no awan ti nasayaat a pannakaawat iti no ania ti kaipapanan ti maysa nga ama, mabalin a narigatda a maawatan ti emosional a kaipapanan daytoy a teksto!
Mabalin a narigat a makita ti dadduma no kasano ti agbalin a “kas maysa nga ubing” iti imatang ti Dios—awan gawayna, napakumbaba, managtalek. Mabalin a medmedanda ti pudno a rikriknada iti Dios no agkarkararagda. (Marcos 10:15) Mabalin nga agkedkedda a mangiyaplikar iti sasao ni David idiay Salmo 62:7, 8 iti bagida: “Adda iti Dios ti pannakaisalakanko ken dayawko. Ti nabileg a bato ken kamangko adda iti Dios. Agtalekkayo kenkuana iti amin a tiempo, dakayo nga umili. Ibukbokyo ti pusoyo iti sanguananna. Ti Dios isu ti kamang a maipaay kadatayo.” Dagiti rikna iti pannakabasol ken ti di pannakaikari mabalin a pakapuyenna pay ti pammatida. Kinuna ti maysa a biktima: “Mamatiak unay iti Pagarian ni Jehova. Nupay kasta, pudno a diak marikna a nakasaysayaatak tapno agnaed sadiay.”
Siempre, saan nga amin a biktima kasta ti riknada. Dadduma ti nagbalin a nasinged ken Jehova kas maysa a naayat nga Ama ket dida marigatan a makilangen kenkuana. Aniaman ti kaso, no biktimakayo iti seksual a panangabuso iti kinaubing, mabalin a dakkel ti pategna kadakayo ti pannakaawat no kasano ti panangapektar dayta iti panagbiagyo. Mabalin a dadduma kontentodan a mangawat iti kasasaad. Ngem no matmatanyo a dakkel unay ti pannakadangran kadakayo, dikay maupay. Mabalin a maagasan ti pannakadangranyo.
^ par. 5 Ti salaysaytayo ipamaysana ti awagan ti Biblia a por·nei′a, wenno pannakiabig. (1 Corinto 6:9; idiligyo iti Levitico 18:6-22.) Daytoy iramanna ti amin a porma iti imoral a panagdenna. Dadduma nga ar-aramid ti panangabuso, kas iti panangipabuya, panangbuybuya iti seksual a bambanag, ken pannakaisarang iti pornograpia, nupay saan a por·nei′a, mabalin met a dadaelenna ti ubing iti emosional.
^ par. 8 Yantangay gagangay nga agtalek dagiti ubbing kadagiti nataengan, ti panangabuso iti maysa a pagtaltalkan a miembro ti pamilia, inauna a kabsat, gayyem ti pamilia, wenno uray pay ti maysa a gangannaet pataudenna ti pannakadadael iti panagtalek.
^ par. 15 Kitaenyo ti Agriingkayo! a Disiembre 22, 1990.


text:
TI BIBLIA BALBALIWANNA TI BIAG
Namin-adu a Napaayak Sakbay a Nagballigiak
PANNAKAYANAKNA: 1953
NAKAYANAKANNA: AUSTRALIA
PAKASARITAANNA: ADIKTO ITI PORNOGRAPIA
TI NAPALABASKO:
Manipud Germany, immakar ni tatangko idiay Australia idi 1949. Nagbirok iti trabaho iti pagminasan ken planta ti koriente, sa nagyan iti lugar nga adayo iti sentro ti Victoria. Idiayda a nagkasar ken nanangko, ket idi 1953, nayanakak.
Mano la a tawen ti limmabas, nakipagadal ni nanangko iti Biblia kadagiti Saksi ni Jehova, isu nga ubingak pay idi naammuak dagiti isursuro ti Biblia. Ngem awan ti kayat ni tatangko a relihion. Nagbalin a nakabutbuteng ken bayolente, isu a permi ti buteng ni nanangko kenkuana. Insekretona ti panagadalna iti Biblia ket naipategna dagiti nasursurona. No awan ni tatangko, iyes-estoriana kadakami ken adingko dagiti naadalna. Imbagana nga agbalinto a paraiso ti daga ken no kasanokami nga agbalin a naragsak no surotenmi dagiti estandarte ti Biblia.—Salmo 37:10, 29; Isaias 48:17.
Idi 18 ti tawenko, napilitanak a pumanaw iti balaymi gapu iti kinaranggas ni tatangko. Uray no patiek a husto ti insuro ni nanangko manipud iti Biblia, diak impateg dagita. Isu a diak nagbiag maitunos kadagita. Nagtrabahoak kas elektrisian iti pagminasan iti karbon. Nagasawaak idi agtawenak iti 20. Naaddaankami iti anak kalpasan ti tallo a tawen, ket pinampanunotko no ania ti importante iti biagko. Ammok a makatulong ti Biblia iti pamiliami isu nga inadalko ti Biblia iti tulong ti maysa a Saksi ni Jehova. Ngem kagurgura unay ni baketko dagiti Saksi. Idi nakigimongak kadakuada, pinagpilinak ni baketko—ti panagadalko iti Biblia wenno ti pamiliak. Gapu ta awan maaramidak, sinurotko ti kayatna isu a pinugsatko ti pannakikaduak kadagiti Saksi. Ngem nagbabawyak met laeng ti diak panangsurot iti ammok a husto.
Naminsan, pinabuyaandak dagiti katrabahuak iti pornograpia. Makagargari ngem nakaar-ariek, isu a napalalo ti pannakakonsiensiak. Gapu ta nalagipko ti naadalko iti Biblia, kombinsidoak a dusaennak ti Dios. Ngem idi kanayonen a makakitkitaak kadagiti immoral a ladawan, nagbaliwen ti pangibilangak iti pornograpia. Idi kuan, naadiktoakon.
Iti simmaruno a 20 a tawen, immadayoak nga immadayo iti estandarte nga insuro kaniak ni nanangko. Makitan iti ugalik no ania dagiti iserserrekko iti panunotko. Naalasen ti panagsasaok, ken magusgustuakon dagiti bastos a joke. Saanen a husto ti kapanunotak maipapan iti seks. Uray kabbalayko pay laeng ni baketko, adda dagiti babbai a nakarelasionko. Naminsan, nagsarmingak ket imbagak iti bagik, ‘Kagurguraka.’ Napukawen ti respetok iti bagik ket nasukatanen iti napalalo a gura.
Idi agangay, nagsinakami ken baketko ket gimmulo ti biagko. Inkararagko ken Apo Jehova ti amin nga adda iti pusok. Nagadalak manen iti Biblia uray no dua a dekadan ti limmabas. Natay idin ni tatangko, ken nabautisaranen ni nanangko kas Saksi ni Jehova.
NO KASANO A BINALBALIWAN TI BIBLIA TI BIAGKO:
Nakaad-adayo unayen ti panagbiagko manipud iti nangato nga estandarte ti Biblia. Ngem determinadoakon a maaddaan iti talna ti panunot nga ikarkari ti Biblia. Nagporsegiak a mangbalbaliw iti naalas a panagsasaok ken ti ugalik nga alisto nga agpungtot. Desididoak met a mangisardeng iti immoral a panagbiagko, panagsugal, sobra a panagin-inum, ken ti panangtaktakawko ken ni boss-ko.
Saan a maawatan dagiti katrabahuak no apay a kayatko nga aramiden ti kasta kadakkel a panagbalbaliw. Tallo a tawen a kanayon a sursuronendak tapno subliak ti dati a panagbiagko. No mailaw-anak la bassit, kas koma no agungetak wenno agsaoak iti dakes, nagpigsa no kua ti panangikantiawda: “Hooh! Nagsublin ti dati a Joe.” Nasaktanak kadagita a sasao! Namin-adu a nariknak a diak kaya ti agbalbaliw.
Iti pagtrabahuak, agkaiwara ti makitam a pornograpia. Ugali dagiti katrabahuak ti agipatulod kadagiti bastos a ladawan kadagiti kompiutermi, kas iti dati nga ar-aramidek. Ikarkarigatak a labanan ti pannakaadiktok ngem desididoda met a manglapped kaniak. Nagpatulongak iti mangyad-adal kaniak iti Biblia tapno maitultuloyko ti determinasionko. Idi ibagbagak kenkuana ti linaon ti pusok, nakaan-anus a dimngeg. Inusarna ti Biblia tapno maipakitana no kasanok a malabanan ti pannakaadiktok, ken imbagana a kanayonek ti agpatulong ken Ama Jehova iti kararag.—Salmo 119:37.
Maysa nga aldaw, nagpamitingak. Idi kompleton dagiti katrabahuak, imbagak nga ikkanda iti beer ti dua a lallaki a nangamin a lablabananda ti kinalaingda nga uminum iti arak. Impukkawda: “Saan, dim ar-aramiden dayta! Lablabananda ti pannakaadiktoda!” Insungbatko: “Wen, kastaak met.” Nanipud idin, naawatandan ti rigatko a manglablaban iti pannakaadiktok iti pornograpia ken saandakon a pinilit nga agsubli iti dati a biagko.
Gapu iti dakkel a tulong ni Apo Jehova, nagballigiak met laengen a nanglaban iti pannakaadiktok iti pornograpia. Idi 1999, nabautisaranak kas Saksi ni Jehova. Agyamyamanak ta naikkanak iti maikadua a gundaway a maaddaan iti desente ken naragsak a biag.
Maawatak itan no apay a kagura ni Jehova a Dios dagiti bambanag a nagusgustuak iti nabayag. Kas nadungngo nga Ama, kayatnak a protektaran iti dakes nga epekto ti pornograpia. Talaga nga agpayso dagiti sasao iti Proverbio 3:5, 6! Kunana: “Agtalekka ken Jehova buyogen ti isuamin a pusom ket dika agkammatalek iti bukodmo a pannakaawat. Isu imutektekam iti amin a daldalanmo, ket isu palintegennanto dagiti danam.” Saannatayo laeng a protektaran dagiti estandarte ti Biblia, no di ket ipasiguradona pay a no surotentayo dagita, agballigitayo.—Salmo 1:1-3.
NO KASANOAK A NAGUNGGONAAN:
Kagurgurak idi ti bagik, ngem ita, addan respetok iti bagik, ken natalnan ti panunotko. Nadalusen ti panagbiagko ken mariknak ti pammakawan ken tulong ni Apo Dios a Jehova. Idi 2000, nagkasarkami ken Karolin, maysa a napintas a Kristiano. Agpadakami a mangay-ayat unay ken Ama Jehova. Nakataltalna ti pamiliami. Ibilangmi nga espesial a dayaw ti agbalin a miembro ti nadalus ken naayat a panagkakabsat dagiti Kristiano iti intero a lubong.


text:
Sunday, April 23, 2017
AGRICULTURE NIGHT CELEBRATION, NARAMBAK!
Cabugao, Ilocos Sur- Naaramid ti Agriculture Night Celebration dagiti Mannalon ken Mangngalap a pakairamanan dagiti Asosasion nga adda iti salinong ti DA-LGU a kas iti Rural Improvement Club (RIC) ken iti Cabugao Federated 4-H Club a naikappeng iti Municipal Agriculture and Fisheries Council (MAFC) ken iti Cabugao Federated Farmers Association iti karabiyan ti Abril 21, 2017 iti Cabugao Central Park (CCP), Brgy. Bonifacio, Cabugao, Ilocos Sur.
Nagatendar ditoy dagiti Opisiales ken Miembros iti nadumaduma nga Asosasion, dagiti Opisiales ti ili ken Barangay, Mannalon, Mangngalap, Rural Improvement Club (RIC), 4-H Club, Cooperative Officers ken dagiti umili ti Cabugao, Ilocos Sur.
Kalpasan ti kararag nga idauluan ni Mr. Dominador Reynold S. Sabio, BACALL Farmers MPA President ken iti pannakaipatayab ti National Anthem nga indauluan ni Mrs. Anita P. Calaranan, Turod RIC President, nag-Welcome Address ni Mr. Elmer G. Bromeo, Federated FA President. Kimmablaaw ken nagyaman iti naregta a pannakikammayet dagiti asosasion dagiti mannalon/mangngalap iti ili a Cabugao, Ilocos Sur iti panagpiesta ti ili. Dinakamat ni Mr. Bromeo iti suporta ti liderato ni Mayor Josh Edward S. Cobangbang ket agtultuloy ti naurnos ken natanipkel a panagkaykaysa dagiti mangbukel iti Agriculture Sector a mangidur-as iti biag ti kaamaan dagiti mayoridad nga umili ti Cabugao.
Naisaruno ti Acknowlegment of Guests/Participants ken Presentation of Judges & Criteria for Judging.
Nagpaay a Hurado para kadagiti Pasalip a naisagana da Mrs. Evangeline Seatriz, Master Teacher iti Cabugao North Central School; Mrs. Lorna Salom, Retired Teacher ken ni Miss Mildred Naval, Head Teacher iti Pug-os Elementary School.
Immuna a naiparang ti Presentation ti Cluster Nasaririt 1 a buklen dagiti Asosasion iti Brgys. Baclig; Marga-ay; Rizal; Turod ken iti Pila ken kasta metten iti Cluster 2 Nabileg a buklen met iti Brgys. Pug-os; Reppa-ac; Nagsantaan; Bungro ken iti Salapasap.
Naisaruno ti panagmartsa dagiti Opisiales ti Mannalon/Mangngalap; POs ken NGOs iti Auditorium.
Nangipaay ni Mayor Josh Edward ti Mensahena ket impeksana iti nabara unay a kablaawna iti amin nga umili iti panakipagrambakda iti panagpiesta ti ili. Pinadayawanna dagiti Empleado ti DA-LGU ta isuda ti katinnulong ti LGU-Cabugao iti pannakagun-od ti ili a Top LGU kadagiti pammadayaw nga inted ti Department of Agriculture (DA) iti kallabes a Tawen. Bininsana ti maaramidan ti agtultuloy a panagtutunos ti amin a sektor a kas nabileg a puersa a mangiturong iti ad-adu pay a panagdur-as a mangparang-ay ti kasasaad ti sapasap nga umili ti Cabugao.
Binigbigna pay ti pateg ti pannakidanggay ti amin a Cabugaoenians a makipagrambak iti panagpiesta ti ili.
Pinagyamanan pay ti Ama ti Ili iti Apo a Namarsua kadagitoy a parabur a masagsagrap ti ili ket kunana nga iti agtultuloy a panangited dagiti umili iti talek ken pammati kenkuana ket agpapaay nga inspirasionna a mangbukel iti ad-adu pay a pamanunotan ken proyekto para iti pagrang-ayan ti ili ken iti kaaduan.
Naisaganad ti pannakaited ti Award of Recognition kadagiti 3 a Gawad Saka Awardees nga isuda Henry B. Saliganan; Dominador Reynold S. Sabio ken ni Robertson R. Gorospe. Indauluan ni Mayor Josh Edward S. Cobangbang ken ni Vice Mayor DJ Savellano agraman dagiti Konsehales ti ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Atty. Randy B. G. Kinaud ken ni SBM Josefina S. Vallejo iti pannakaited dagiti pammadayaw.
Kalpasan ti Entertainment/Variety Show, naisaganad ti panagpabuya ti Cluster Nadur-as a buklen ti Brgys. Daclapan; Dardarat; Namruangan; Sabang ken iti Salomague. Nagpabuya met ti Cluster 4 Nasin-aw a buklen ti Brgys. Sisim; Turod Patac; Lipit; Bonifacio; Cuancabal ken iti Sagayaden.
Kalpasan a maipakaammo iti Winners iti kapintasan a Float ken iti Booth iti innem a Cluster, nagpabuya dagiti Asosasion a nangbukel iti Cluster Nasalukag ken iti Cluster Nasin-aw.
Kabayatanna, naited ti Premio dagiti nangabak iti Cooking Contest iti benneg ti Kaimasan a Luto; Pinaka-Agri Products ken Kalaingan a Cluster. Inesponsoran ti Fiesta Gas iti Cooking Contest.
Kalpasanna, naited dagiti premio kadagiti mannalon/asosasion a nakagun-od ti pammadayaw kadagiti nadumaduma a kategoria a napagsasalipan iti Agriculture and Fishery Day babaen iti panangited da Mayor Josh Edward S. Cobangbang; Vice Mayor DJ Savellano a binayabay dagiti SB Members nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Atty. Randy B. G. Kinaud ken ni SBM Josefina S. Vallejo; MAFC Chairman ken ti MAO iti DA-LGU Cabugao.
Words of Gratitude ti binagi ni Mr. Rogelio Barlolong, MAFC Chairman ti ili a Cabugao. Pinagyamananna ti amin nga adda akemna iti panagballigi ti Agriculture Day.
Iti kaaldawan ti Abril 21, 2017, naaramid ti panagpiknik ti sibubukel a Sektor-Agrikultura a dinar-ayan dagiti Opisiales ti Barangay ken iti Ili sadiay Cabugao Athletic Oval a kas pangkulminar iti panagkaykaysa daytoy a sektor.
Iti Agriculture Night, nakikaysa da Pasado Mayor Edgardo “Ediboy” S. Cobangbang, Jr.; Mrs. Jerlie Seguban-Cobangbang; ABC President Teddy U. Soller ken ni MSWD Officer Mrs. Lydia S. Gazmen.
Naray-aw pay dagiti adu nga umili a nangimatang iti panagpabuya dagiti Nalatak nga Entertainment Personalities a kakadua ken idauluan ni Actress Cacay Bautista.
Nagpaay nga Emcee da MAFC Chairman Rogelio Barlolong ken ni Mrs. Grenalyn S. Amoroso. # (Web In-Action)
Posted by Bayan ng Cabugao, Ilocos Sur at 3:17 PM
Subscribe to: Post Comments (Atom)


text:
Monday, May 22, 2017
BARO A BATCH TI AGBALIN NGA SCHOLAR ITI TAWEN 2017, AGEKSAMENDA
Cabugao, Ilocos Sur – Ageksamen dagiti baro nga Aplikante para iti “libre a panagadal” a programa ti LGU-Cabugao nga idauluan ni Mayor Josh Edward S. Cobangbang para iti School Year 2017-2018 ket maaramid ti Examination a kas naiyeskediul babaen kadaytoy a pakaammo: “Examination for Cabugao Education Scholarship Program (CESPRO) is scheduled from May 22 to 26 at 10 am and 2 pm each day. Incoming grade 7 for May 22 and 23; incoming grade 11 for May 24 and 25; and incoming 1st year college on May 26. For inquiries please call 09177995565.
Ti Cabugao Education Scholarship Program ket naaprobaran a Gakat ni SB Member Danilo Q. Gazmen nga indarirag ti Joint Committee on Education and Appropriation ti Sangguniang Bayan ken naaprobaran a linteg kabayatan iti Administrasion ni Mayor Edgardo “Ediboy” S. Cobangbang, Jr.
Iti aguppat a tawenen a pannakaipatungpal daytoy a linteg (naaprobaran idi Oktubre 14, 2013) ket adun ti natulonganna nga agad-adal ken nabenepisiaran a kaamaan nga umili ti Cabugao.
Daytoy a linteg ket maisagut kadagiti makaruar iti eksamen nga agtutubo ken ubbing a naregget ti namnamada a makaileppas iti adal iti High School ken kurso iti Kolehio.
Tarawidwidan ni Mr. Dario Roy Siruno, Information and Tourism Officer ti LGU-Cabugao iti pannakaigannuat ti nadakamat a panageksamen. # (Web In-Action)
Ti Cabugao Education Scholarship Program ket naaprobaran a Gakat ni SB Member Danilo Q. Gazmen nga indarirag ti Joint Committee on Education and Appropriation ti Sangguniang Bayan ken naaprobaran a linteg kabayatan iti Administrasion ni Mayor Edgardo “Ediboy” S. Cobangbang, Jr.
Iti aguppat a tawenen a pannakaipatungpal daytoy a linteg (naaprobaran idi Oktubre 14, 2013) ket adun ti natulonganna nga agad-adal ken nabenepisiaran a kaamaan nga umili ti Cabugao.
Daytoy a linteg ket maisagut kadagiti makaruar iti eksamen nga agtutubo ken ubbing a naregget ti namnamada a makaileppas iti adal iti High School ken kurso iti Kolehio.
Tarawidwidan ni Mr. Dario Roy Siruno, Information and Tourism Officer ti LGU-Cabugao iti pannakaigannuat ti nadakamat a panageksamen. # (Web In-Action)
Posted by Bayan ng Cabugao, Ilocos Sur at 8:27 AM
Subscribe to: Post Comments (Atom)


text:
Friday, July 22, 2016
MEETING TI BNS, NAGATENDAR NI MAYOR JOSH EDWARD
Cabugao, Ilocos Sur – Nagmiting dagiti Barangay Nutrition Scholar (BNS) idi Hulio 21, 2016 tapno makikammayetda kadagiti Opisiales ti LGU-Cabugao nga idauluan ni Mayor Josh Edward S. Cobangbang iti pakaseknan ti agtultuloy a trabahoda iti Tawen 2016.
Nagatendar dagiti Kapitanes ti barangay a nangtarabay kadagiti BNS-da.
Indauluan ni Mrs. Gloria T. Segui, Presidente, dagiti Barangay Nutrition Scholar (BNS) a nagtataripnong iti Municipal Hall Building ken tinarabay ida ni MSWD Officer Mrs. Lydia S. Gazmen, agak-akem a Municipal Nutrition Action Officer.
Iti panagsarita ni ABC President Thaddeus U. Soller, bininsana ti pateg ti agtultuloy a programa ti Munisipio pakaseknan iti Nutrision kadagiti ubbing nga agtawen iti 0-6 ken iti agtultuloy a pananglapped ti iyaadu ti agsagsagaba ti malnutrision nga umili.
Innayonna nga iti maaramid a Re-evaluation dagiti BNS, kasapulan a birokenda dagiti mainayon nga ubbing nga agsagsagaba iti malnutrision iti masakupanda ken ammuenda ti kasasaad dagiti nagannak kadagitoy tapno mairamanda a maikkan iti pagsapulan. Iti kasta, naan-anay ti pannakatulongda a mangpaadda iti nasustansia a pagtaraonda.
Insupusop ti ABC President a kasapulan nga agatendar ti BNS iti sesion ti Konseho ti Barangay tapno idatagda dagiti pakaseknan ti trabahoda ken kiddawenda iti tulong ti barangay kadagiti dadduma pay a kasapulanda. Innayonna a kasapulan ti Teamwork iti pannakaipatungpal dagitoy a gannuat.
Nailungalong pay iti amin a nagatendar a manayonan pay ti 6 a bulan iti dati nga innem a bulan a pannakaipatungpal ti Supplemental Feeding Program kadagiti Day Care Center.
Nagsarita met ni Mayor Josh Edward. Kimmablaaw ken nagyaman iti amin a nagatendar. Kalikagumna a babaen iti napintas a koordinasion ti amin a maseknan nga Ahensia ken pannakitinnulong dagiti Opisiales ti Barangay ket masolbar iti parikut ti malnutrision.
Nagsarita pay iti maipapan ti panangmantener ti nutrision da SBM Vicky S. Serna, Vice Chairman, Committee on Health and Nutrition ken ni Ms. Edith Castillo, retirado nga Opisial ti Gobierno Probinsial.
Kamaudianan ti miting ket iti pannakai-turnover dagiti Weighing Scale kadagiti BNS babaen iti panangiyallawat ni Mayor Josh Edward a kaduana dagiti Kapitanes ti Barangay ken dagiti Opisiales ti ili ken iti Asosasion ti BNS. # (Web In-Action)
Posted by Bayan ng Cabugao, Ilocos Sur at 10:31 AM
Subscribe to: Post Comments (Atom)


text:
Taldiap
Daytoyman ti paulo dagiti insalipko nga intuyang iti KWF. Iti benneg ti sarita maysa ti DAGITI SAKA-SAKA A DAPAN kadagiti finalist segun iti inpablaak ti Bannawag - Agosto 28, 2006 nga issue.
Iti benneg ti koleksion dagiti daniw ket pinaulluak iti TUGOT. Self-title daytoy blogko. Ngem daksanggasat ta dina napuros ti imatang dagiti hurado.
Idi naamuak kenni kabsat Ariel ti resulta dagiti daniw diakon pulos dinamdamag ti sarita. Kunkunak a no maaros dagiti daniwko ket kasta met ti saritak. Maysa pay ti indagdag ti maysa a mannurat sakbay iti panangipasak a kaaduan kano dagiti manamnama a mangabak ket dagiti bangolan. Ket siak a maysa nga agdadamo ket kasla awan ti namnamana a mangabak.
Ngem maysa a milagro ti napasamak. Itay bigat nga aglukatak iti email adda inpatulod ni Manong Fred Ilac a mangkabkablaaw kaniak. Maysa a pampatured pakinakem dagiti balakadna. Maysa met gayam ti insalipna ti nairaman iti finalist.
Ket itay malem addan konfirma a naggapu kenni asseng. Dagiti listaan iti finalist.
Uray no konsolasion to laengen ti maalak ket mabalbalinen para kaniak nga agdadamo. Dakkel a pambigbig kadagiti rigrigat iti rabii nga agpaspasugnod ni baket ta naladawak nga umatag kenkuana hehehe.
Maiwaragawag to dagiti nangabak iti aldaw ti awarding ceremony. Dagitoy ti kompleto a listaan:
DANIW (in any order)
- Obra Maestra
- Amin Dagitoy Kuerdas Laeng
- Relika
- Siak ti babai a saringit ti kinakurapay
- Agwarsitayo iti Bagas
- Exodus
SARITA (in any order)
- Dagiti Tukad ti Balligi
- Paor
- Dagiti Sakasaka a Dapan
- Inaw
- Maris ti Birhen
- Idi Agawid ni Marta


text:
Innayon ni Padilla a nupay dakdakkel ti maibaybayad a kas benepisio no maidilig iti koleksion— P100-bilion ti ibabayad ti ahensia kadagiti health services no maidilig iti iti P88 bilion a koleksion daytoy— saan a mabangkarote ti PhilHealth.
Kuna ni Padilla nga adda P106-bilion a reserba a pondo ti PhilHealth a pangal-alaanna iti pangsupusop iti kurang daytoy.
Nupay kastoy, inako ni Padilla a saan a maliklikan ti pannakaingato ti premium wenno kontribusion dagiti miembro no bilang madanon ti kasasaad a maibusen ti reserba a pondo.
(Naipablaak iti Bannawag, Disiembre 21, 2015 a bilang.)


text:
Pagsasao nga Akinbaba a Sorabo
Ti Akinbaba a Sorabo (Dolnoserbski) ket Eslabo a minoridad a pagsasao nga insasao idiay akin-daya nga Alemania idiay naipakasaritaan a probinsia ti Akinbaba a Lusatia, nga itan ket paset ti Brandenburg. Daytoy ket maysa kadagiti dua a literario a sasao a Sorabo, ti sabali pay ket ti Akinngato a Sorabo.
Ti Akinbaba a Sorabo ket naisasao idiay ken dagiti lawlaw ti siudad ti Cottbus idiay Brandenburg. Dagiti senial iti daytoy a rehion ket kadawyan a naosurat kadagiti dua a pagsasao, ken ti Cottbus ket adda iti Himnasio a ti pagsasao a panagadal idiay ket Akinbaba a Sorabo. Daytoy ket nakaro a naisagmak a pagsasao. Kaaduan kadagiti patneng nga agsasao ket dagiti lallakay a kaputotan ita nga aldaw.
Dagiti linaon
Dagiti nagibasaran[urnosen | urnosen ti taudan]
- ^ Akinbaba a Sorabo iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Akinbaba a Sorabo". Glottolog 2.7. Jena: Instituto para iti Ebolusionario nga Antropolohia ni Max Planck.
Dagit isilpo ti ruar[urnosen | urnosen ti taudan]
- (iti Aleman) (iti Akinbaba a Sorabo) Programa ti radio ti Dolnoserbski (RealAudio)
- Listaan ti bokabulario ti Akinbaba a Sorabo
Dagiti diksionario[urnosen | urnosen ti taudan]
Alenam–Akin-baba a Sorabo[urnosen | urnosen ti taudan]
- (iti Aleman) (iti Akinbaba a Sorabo) iti dolnoserbski.de
- (iti Aleman) (iti Akinbaba a Sorabo) iti Korpus GENIE
Lower Sorbian–German[urnosen | urnosen ti taudan]
- (iti Aleman) (iti Akinbaba a Sorabo) iti dolnoserbski.de
- (iti Aleman) (iti Akinbaba a Sorabo) Lexikalische Übungen